Die Bont-akkedisvis (Synodus dermatogenys) is 'n vis wat wydverspreid voorkom in die Stille- en Indiese Oseane asook die Rooisee en hiervandaan aan die ooskus van Afrika tot by sentraal Oos-Kaap. In Engels staan die vis bekend as die Sand lizardfish. Die vis word tot 23 cm lank en is grys tot bruin met ses vlekke op die rug. Daar is ook 8 tot 9 diamantvormige vlekke aan die sye; die sye se middelpunte is ligter. Die vis leef in rots kusareas en aflandige, beskermde koraal- en rotsriwwe in water wat 1 tot 70m diep is. Hulle is alleenlopers maar leef ook in pare saam of selfs in klein groepies. Hulle verkies sand en rommel bodems waar hulle hulself in die sand begrawe tot net die oë en neus uitsteek. Dit eet klein vissies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Synodus-dermatogenys.html


Ken Higgins (19 Maart 1936 – 25 April 2016) was 'n Brits-gebore Suid-Afrikaanse pianis wat op die ouderdom van vyf reeds die klavier vlot kon speel. Hy is in Bury in Lancashire, Engeland gebore en het op die ouderdom van elf na Suid-Afrika gekom. Op die ouderdom van dertien kon hy die klavierkonserte van meesters soos Joseph Haydn speel. Hy het gereeld by die Kaapstadse Simfonie-orkes opgetree. Op die ouderdom van sestien het hy 'n meester geword in jazz, swing en boogie-woogie. Hy het die wêreld gesien deur op plesierbote laataand romantiese musiek te speel en hy het ook in spog hotelle in Brittanje, Europa en Noord-Amerika gespeel. Hy het verskeie langspeelplate en CD's uitgereik. Sy gunsteling klavier was die Steinway. Hy het ook op die Engelse diens van die SAUK en Springbokradio gespeel en programme soos In the Blue of the Evening, Piano Playtime en sy eie program Higgins at Home behartig. Laasgenoemde het hy vir 17 jaar hanteer. Hy het sy vrou, Cecily, op sestien ontmoet en getrou toe hy agttien was. Hy was lief vir buitelug en het deelgeneem aan seiljagvaart, gholf en rolbal.


Eero Saarinen (20 Augustus 1910 – 1 September 1961) was 'n Fins-Amerikaanse argitek en industriële ontwerper wat as een van die mees vooraanstaande, onortodokse en omstrede meesters van 20ste eeuse boukuns beskou word. In die dekades ná die Tweede Wêreldoorlog het Saarinen met sy ontwerpe van die mees indrukwekkende argitektoniese uitdrukkings van Amerikaanse identiteit geskep, waaronder die St. Louis Gateway Arch (1948–64), die General Motors Technical Center in Warren naby Detroit (1948–56) en die lugredery TWA se terminaal op New York se John F. Kennedy-lughawe (1956–62). Toe Saarinen in 1961 in die ouderdom van 51 ontydig oorlede is, was hy een van die wêreld se vernaamste argitekte met meer as dertig bouwerke wat hy self ontwerp en 'n verdere dertig wat hy saam met sy vader, Eliel Saarinen, ontwerp het. Eliel Saarinen, 'n befaamde argitek wat bekendheid verwerf het met sy ontwerp vir die Cranbrook Academy in Bloomfield Hills, Michigan, het sy seun Eero al vroeg vertroud gemaak met kuns en argitektuur. Tot in die vroeë 1950's was Eero in die ateljee van sy vader werksaam voordat hy sy eie praktyk gestig het.


Hyrkanus van Judea verower Samaria ná twee jaar beleëring. Mithridates VI Eupator van Pontus verower saam met Nikomedes III van Bithynia Paphlagonia en verdeel it. Rome beveel vir hulle die land in pristinum statum terug te gee, alhoewel Mithridates beweer dat hy dit van koning Pylaemenes geërf het. The Samaritans in Flavius Josephus, Reinhard Pummer, Mohr Siebeck, 2009, ISBN 3-16-150106-3, ISBN 978-3-16-150106-7 The Foreign Policy of Mithridates VI Eupator, King of Pontus, Deel 89 van Mnemosyne : Bibliotheca Classica Batava, B. C. McGing, BRILL, 1986, ISBN 9004075917, ISBN 9789004075917


Umthunzi Wentaba (Xhosa: Die skadu umthunzi van die berg intaba) was 'n televisieprogram van die SAUK in 2007. Dit was 'n televisiereeks waarvan net twee aflewerings uitgesaai is, omrede dit luide protes onder die tradisionele leiers ontlok het. Die onderwerp van die reeks was die inisiasieritueel wat jong Xhosamans, die abakwetha, ondergaan. Dit belig die lewe van 'n umkwetha wat Ndoda heet en wat angs het om na die berge te gaan. Elke jaar is daar jong abakwetha wat beseer word tydens die besnydenisritueel. Ndoda kom in opstand teen die tradisies van sy volk. Een van die besware wat teen die program gemaak is, is dat vroue nie behoort te weet wat aangaan in hierdie rituele nie. "Tvsa 30 Maart 2007" (in Engels). Geargiveer vanaf die oorspronklike op 1 Junie 2020. YouTube Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Juno is ’n sending van Nasa se New Frontiers-program wat tans in ’n wentelbaan om die planeet Jupiter is. Die tuig is op 5 Augustus 2011 van Kaap Canaveral af gelanseer en het op 4 Julie 2016 gearriveer. Op 5 Julie het dit in ’n wentelbaan om Jupiter gegaan. Juno wentel om die planeet se pole om die samestelling, gravitasie- en magneetveld en polêre magnetosfeer te ondersoek. Dit sal ook soek na leidrade oor hoe die planeet gevorm het, of dit ’n rotsagtige kern het, die hoeveelheid water in die diep atmosfeer, massaverspreiding en diep winde, wat snelhede van tot 618 km/h kan bereik. Dit is die tweede ruimtetuig wat om Jupiter wentel, ná Galileo in 1995-2003. Juno het drie sonpaneelvlerke, die grootstes wat nog in ’n planetêre sending gebruik is, en hulle sal ’n groot rol speel in die stabilisering van die tuig en die opwekking van krag. Die naam kom uit die Grieks-Romeinse mitologie. Die god Jupiter het ’n wolksluier om hom geskep om sy verkeerde dade te verbloem, maar sy vrou, die godin Juno, het deur die wolke geloer en sy ware aard gesien.


Lohengrin is 'n romantiese opera van die komponis Richard Wagner. Hierdie artikel is ’n saadjie. Voel vry om Wikipedia te help deur dit uit te brei.


Die draakplant (Artemisia dracunculus, Engels:Tarragon) is 'n meerjarige kruiespesie in die familie Asteraceae. Dit groei wild en wydverspreid oor meeste van Europa, Asië en Noord-Amerika, maar word ook verbou vir kulinêre en medisinale gebruike in vele lande. Artemisia dracunculus is beskryf in Linnaeus se Species Plantarum 2:849. 1753. "Taxon: Artemisia dracunculus L." GRIN Taxonomy for Plants. GRIN. 2014-08-17. Geargiveer vanaf die oorspronklike op 2004-11-17. Besoek op 2016-07-06. "The Plant List Artemisia dracunculus L." Geargiveer vanaf die oorspronklike op 27 Maart 2019. Besoek op 6 Julie 2016. Flora of North America Vol. 19, 20 en 21 p.508 Wild tarragon, Artemisia dracunculus Linnaeus, Sp. Pl. 2: 849. 1753. Flora of China Vol. 20-21 p.722 龙蒿 long hao Artemisia dracunculus Linnaeus, Sp. Pl. 2: 849. 1753. Flora of Pakistan Altervista Flora Italiana, Assenzio dragoncello, Artemisia dracunculus L. Hierdie artikel is ’n saadjie. Voel vry om Wikipedia te help deur dit uit te brei.


Friedrich Martin Josef Welwitsch (5 Februarie 1806 – 20 Oktober 1872) was 'n Oostenrykse plantkundige en ontdekkingsreisiger. Hy het in 1860 die Welwitschia mirabilis plant van Angola en die huidige Namibië ontdek. Hy is in Karintië gebore in 1807. Hy bekwaam hom as 'n medikus in Wenen in 1836 en verhuis na Portugal. Hier aanvaar hy die pos as kurator van die botaniese tuin Coimbra en Lissabon in 1839. In 1853 reis hy na Angola waar hy 'n uitstekende plantkundige versameling opbou en ook vir David Livingstone in 1854 ontmoet. Hy het sy reise volgehou tot in 1860 en verhuis in 1863 na Londen. Die standaard skrywer afkorting Welw. word gebruik om hierdie individu as die skrywer aan te dui wanneer 'n botaniese naam aangehaal word. Lys van botaniste volgens outeursafkorting Rosenthal, Eric (1967). Ensiklopedie van Suidelike Afrika. Hierdie artikel is ’n saadjie. Voel vry om Wikipedia te help deur dit uit te brei.


Die 2016 Formule Een Duitse Grand Prix (Duits: 2016 Großer Preis von Deutschland) is op 31 Julie 2016 op Hockenheim beslis. Dit was die 947ste wedren van die Wêreldbeker-Formule Een wat sedert 1950 gejaag is. Dit was ook die 62ste uitgawe van die Duitse Grand Prix in die wêreldkampioenskap van Formule 1, en die twaalfde rondte van die kampioenskap in 2016. Die wedren het sonder voorval verloop en is deur Lewis Hamilton in sy Mercedes AMG, sy sesde van dié seisoen, gewen. Die 2016 Duitse Grand Prix keer na die F1-kalender terug, nadat dit in 2015 gekanselleer is. In 2016 het dit die vyf-en-dertigste keer plaasgevind op Hockenheim, waar dit afwisselend met die Nürburgring gehou word sedert 1970. Nico Rosberg oorheers al die oefensessies, hoewel Lewis Hamilton die beste tyd aanteken in K1 en K2. Die Duitse bestuurder speel die tydtoets op gevoel, en verras sy tuisskare met sy laaste poging in die derde fase van kwalifisering deur sy spanmaat met 107 millisekondes te klop. Dit is die sewende keer hierdie seisoen dat 'n Mercedes voor wegspring, en Rosberg se sewe-en-twintigste voorste posisie van sy loopbaan, sy vyfde vanjaar.


Die regering van Moskou (Russies: Правительство Москвы, Prawitelstwo Moskwi) is die hoogste uitvoerende gesag in Moskou, Rusland. Dit word gelei deur die hoogste amptenaar van die stad, die burgemeester. Die lede van die regering is die burgemeester, onderburgemeesters en ministers. Die regering reik bevele uit wat deur die burgemeester onderteken is. Dit het regspersoonlikheid, en die struktuur en funksies daarvan word deur die wet bepaal. Volgens die Grondwet van die Russiese Federasie is Moskou as ’n federale stad 'n federale deelgebied van die federasie. Amptelike webwerf


'n Torus is 'n 3-D geometriese vorm wat deur die draai van 'n skyf met radius r {\displaystyle r} oor 'n sirkel met radius R {\displaystyle R} gevorm is. Indien R > r {\displaystyle R>r} is die torus 'n kringvormige buisie. 'n Torus kan as volg parametries gedefinieer word: x ( θ , φ ) = ( R + r cos  θ ) cos  φ y ( θ , φ ) = ( R + r cos  θ ) sin  φ z ( θ , φ ) = r sin  θ {\displaystyle {\begin{aligned}x(\theta ,\varphi )&=(R+r\cos \theta )\cos {\varphi }\\y(\theta ,\varphi )&=(R+r\cos \theta )\sin {\varphi }\\z(\theta ,\varphi )&=r\sin \theta \end{aligned}}} waar θ , ϕ {\displaystyle \theta ,\phi } is hoeke wat 'n volle sirkel maak, sodat hulle waardes begin en eindig by dieselfde punt, R {\displaystyle R} is die afstand vanaf die middelpunt van die buisie om die middelpunt van die torus, r {\displaystyle r} is die radius van die buisie.


Die 2011 Formule Een Turkse Grand Prix is op 8 Mei 2011 op die Istanbul Park-renbaan in Istanboel, Turkye, gehou. Dit was die vierde wedren van die kampioenskapseisoen en is deur Sebastian Vettel in sy Red Bull-Renault gewen.


Die 2013 Formule Een Chinese Grand Prix is op 14 April 2013 op die Shanghai Internasionale Renbaan in China gehou. Dit was die vierde wedren van die kampioenskapseisoen en is deur Fernando Alonso in 'n Ferrari gewen.


Nigel Slater (gebore 9 April 1958) is 'n Engelse kosskrywer, joernalis en omroeper. Hy het vir meer as 'n dekade lank 'n kolom behartig vir The Observer Magazine en is  hoofskrywer vir die Observer Food Monthly bylaag. Voor dit was Slater kosskrywer vir Marie Claire vir vyf jaar. Hy is ook die kunsdirekteur vir sy boeke. Op 9 April 1958 is Nigel Slater gebore in Wolverhampton, Wes-Middellande, as die derde en jongste seun van die fabriekeienaar Tony Slater en huisvrou Kathleen. Sy moeder het gesterf aan asma in 1965. In 1971 het sy pa weer getrou met Dorothy Perrens tot met sy afsterwe drie jaar later. Slater het Woodfield Avenue School bygewoon, Penn, Wes-Middellande. Hy verhuis na Worcestershire toe hy 'n tiener was en gaan skool by Chantry High School; hier geniet hy dit om essays te skryf en was hy een van slegs twee seuns om kookkuns as 'n O-vlak vak te neem. Aldus die BBC artikel Competitive cooking: Why do we bother?, beweer Slater in sy outobiografie Toast dat  hy kos gebruik het om met sy stiefma Dorothy te kompeteer vir sy vader se aandag.


Jean-Baptiste Onésime Dutrou-Bornier (19 November 1834 – 6 Augustus 1876) was ’n Franse seevaarder wat in 1868 op Paaseiland gaan woon en ’n groot deel van die grond opgekoop het. Hy het baie lede van die Rapa Nui-volk laat verwyder en die eiland in ’n skaapplaas omskep. Dutrou-Bornier was ’n offisier in die Krimoorlog en het teen 1860 ’n seevaarder geword. Hy het sy vrou en jong seun in Frankryk agtergelaat en in 1865 ’n aandeel in die skoener Tampico gekoop. Hy het na Peru geseil, waar hy in hegtenis geneem en aangekla is van wapenhandel. Hy is ter dood veroordeel. Nadat hy danksy die ingryping van die Franse konsul vrygelaat is, het hy na Tahiti gevaar, waar hy begin het om arbeiders vir kokosneutplantasies van die eilande van Oos-Polinesië te werf. In November 1866 het Dutrou-Bornier twee sendelinge, Kaspar Zumbohm en Theodore Escolan, na Paaseiland vervoer. Hy het die eiland weer in Maart 1867 besoek om arbeiders te werf, maar teen dié tyd het hy groot dobbelskuld gehad en weens ’n paar oneerlike transaksies het hy sy aandeel in die Tampico verloor.


Die 2010 Monaco Grand Prix is op 25 Mei 2010 op die Circuit de Monaco in Monte Carlo gehou. Dit was die sesde wedren van die kampioenskapseisoen en is deur Mark Webber in 'n Red Bull-Renault gewen.


Sundevall se graafneusslang (Prosymna sundevallii) is 'n slang wat voorkom in Suidelike Afrika. In Engels staan die slang bekend as Sundevall's shovel-snout. Alfabetiese lys van slange The Species 2000 and ITIS Catalogue of Life Wikispecies het meer inligting verwant aan Sundevall se graafneusslang


Willem van Ockham (ook soms geskryf as Occam) (1288–1347) was 'n middeleeuse Engelse filosoof wat as 'n voorloper van die moderne filosofie beskou word. Hy word opgelei deur die Franciskanerorde, wat aan hom die geleentheid bied om te studeer. Later studeer hy teologie aan die universiteit van Oxford, en vervolgens skryf hy 'n kritiek van die teologiese standaardwerk en outoriteit t.o.v. teologiese opleiding, die Liber Sententiarum van Petrus Lombardus. Ockham staan krities teen die outoriteit (auctoritas) van voorgangers en Kerkvaders en daarom is sy werk nie deur almal verwelkom nie. Hy betoog onder meer dat daar 'n onoorbrugbare kloof bestaan tussen kennis en geloof en dat die Kerk hom nie met wêreldsesake mag bemoei nie. Daarop volg 'n klag dat sy onderrig in stryd sou wees met die katolieke geloof en dat hy daaroor moes verantwoording doen by pous Johannes XXII (te Avignon in 1324). Hy het groot invloed op die Katalaanse fransiskaanse teoloog en filosoof Francesc Eiximenis gehad, wie vir 'n paar jaar onder sy leiding studeer het. In 1328 beveel die pous sy arrestasie, maar hy ontkom dit deur na München te vlug.


Strangford Lough (afgelei van Oudnoors Strangr Fjörðr, "groot see-inham") is 'n groot see-inham (of see-loch) in die graafskap Down in die ooste van Noord-Ierland. Met 'n oppervlak van 150 km2 is dit die Britse Eilande se grootse see-inham. Die inham word byna volledig omsluit deur die Ards-skiereiland en word net deur 'n lang nou seestraat met die Ierse See se Noordkanaal (Engels: North Channel) verbind. Die see-inham is sowat 16 myl of 26 km lank en 4 myl (6 km) wyd. Die gebied is al duisende jare bewoon, soos uit argeologiese vondse blyk. Mesolitiese jagters en versamelaars het hul spore langs Strangford Lough gelaat, net soos Sint Patrick, Wikings en Anglo-Normandiese veroweraars. Gedurende die Middeleeue en die vroeë moderne tydperk het die inham onder sy Ierse naam Loch Cuan bekend gestaan wat "see-inham van baaie/hawens" beteken. Vandag is Strangford Lough danksy sy natuurskoon en ryk fauna 'n gewilde toeristetrekpleister. Die belangrikste nedersettings langs sy oewers sluit Killyleagh, Comber, Newtownards, Portaferry en Strangford in.


Ballyhoo is 'n Suid-Afrikaanse musiekgroep. Die groep is veral bekend vir hulle treffer, Man on the moon, wat 19 weke lank op die treffersparade was en die nommer een posisie bereik het. Die groep is in 1974 in Johannesburg gestig. Die oorspronklike lede was Derrick Dryan (sang), Attic van Wyk (klawerbord), Mick Matthews (sang en kitare), Fergie Ferguson (baskitaar en sang) en Cedric Samson (tromme). Hulle eerste album, Ballyhoo, is in 1976 vrygestel. Die groep bestaan steeds met Ashley Brokensha, Derrick Dryan en Fergie Ferguson as lede. Attie van Wyk het in 1989 die maatskappy Big Concerts begin, wat konserte vir veral oorsese kunstenaars reël. Ballyhoo (1976) Standing Room Only (1977) Man On The Moon (1981) Ballyhoo Too (1982) Alive (1989) Lys van Suid-Afrikaanse musiekgroepe HAT Taal-en-feitegids, Pearson, Desember 2013, ISBN 978-1-77578-243-8 "SA Charts 1969–1989". The South African Rock Encyclopedia. Geargiveer vanaf die oorspronklike op 21 Oktober 2019. Besoek op 8 Februarie 2016. "'Man in die maan' kuier nou tussen die sterre".


Sybella (Isabelle of Isie) Margaretha Smuts (gebore Krige, Klein Libertas, Stellenbosch, Kaapkolonie, 22 Desember 1870 – plaas Doornkloof, Irene, Transvaal, 25 Februarie 1954) was die vrou van die Unie van Suid-Afrika se tweede premier, genl. Jan Smuts, en ’n weldoener. M.J. Swart beskryf haar in die Suid-Afrikaanse Biografiese Woordeboek as "intellektueel begaafd, enigsins eksentriek, eg, kunstig en 'n deeglike mens". Isie Krige was ’n dogter van Jacob Daniël Krige, ’n gesiene Stellenbosse boer, en Susanna Johanna Schabort. Sy was 'n niggie van die voormalige speaker van die Unievolksraad, Christman Joel Krige. As een van 11 kinders van wie nege volwassenheid bereik het, het Isie Krige 'n besonderse en liefdevolle rol teenoor haar jonger gesinslede gespeel. Sy het skoolonderrig aan die Bloemhof-seminarie op Stellenbosch ontvang en later aan die Victoria-kollege die matriekeksamen afgelê, waarna sy vir ’n ruk onderwys gegee het, onder meer aan die plaasskool Zandberg (tans Scholtzenhof) in die distrik Stellenbosch.


Die Canon PowerShot G is 'n reeks digitale kameras wat sedert 2000 deur Canon vervaardig en bemark word. Die G-reeks kameras is Canon se kompakte vlagskipmodelle wat gemik is op fotografie-entoesiaste wat meer buigsaamheid as 'n mik-en-druk verlang, maar sonder die lompheid van 'n digitale enkellensreflekskamera. Die G-reeks bied funksies soos die gebruik van 'n litiumioonbattery, volle handbeheer, 'n geartikuleerde LCD-skerm (G7, G9, G10, G15, en G16 het 'n vaste skerm), RAW-formaatbeeldstring (alle modelle behalwe G7), 'n lens met 'n wyer maksimumdiafragma as die standaard PowerShotmodelle, verafopname (behalwe G11), en vinniger beeldverwerking. Die reeks sluit ook 'n warm skoen in (behalwe G7X) vir 'n eksterne flitslig, insluitend Canon se EX-reeks. Drie modelle in die reeks beskik oor groter sensors as die meeste ander mik-en-druk kameras (G1X, G1X Mark II, G7X). Askey, Phil (September 2000). "Canon G1 Review". Digital Photography Review (in Engels). Geargiveer vanaf die oorspronklike op 31 Oktober 2019.


Die Blouvin-knorhaan (Chelidonichthys kumu) is 'n vis wat voorkom in die westelike Stille Oseaan, die Indiese Oseaan en aan die kus van suidelike Afrika tussen Kaapstad en Maputo. In Engels staan die vis bekend as die Bluefin gurnard. Die vis word tot 60cm lank. Die lyf is bruinerig tot rooi aan die bokant en ligbleek aan die onderkant. Die pektorale vinne is kleurvol; dit is donker blougroen met 'n blou rant. Daar is ook 'n swartkol en blou-wit kolletjies op die basis van die pektorale vin. Die visse leef in rotsagtige kusareas en aflandige riwwe in water wat 1 tot 200m diep is. Die vis is 'n alleenloper en lê en wag op die bodem om skaaldiere te vang. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Chelidonichthys-kumu.html


Craigavon is 'n beplande nedersetting in Noord-Ierland wat vanaf 1966 28 myl (33 km) suidwes van Belfast ontstaan het om stadspreiding in die gebied in te perk. Die dorp is vernoem na James Craig, 1ste Visegraaf Craigavon wat tussen 1921 en 1940 die amp van eerste minister van Noord-Ierland beklee het. Craigavon is kragtens die Wet op Nuwe Nedersettings (New Towns Act) van 1965 as kommersiële sentrum en residensiële gebied ontwikkel wat twee bestaande ouer nedersettings, Lurgan en Portadown, met mekaar verbind het. Die nuwe nedersetting se beplanningskonsep, wat deur Sir Robert Matthew ontwikkel is, het voorsiening gemaak vir die ontwikkeling van 'n stedelike gebied op die platteland buite Belfast, met 'n roostervormige straatuitleg, ligte nywerhede en maklike toegangsroetes. Volgens die Belfast Regional Survey and Plan (algemeen bekend as Matthew Plan) is Craigavon ontwerp om 100 000 bewoners te huisves. In die vroeë 1980's was Craigavon 'n belangrike ekonomiese groeipunt buite Belfast. Encyclopædia Britannica: Craigavon. Besoek op 24 Augustus 2016 Bill Morrison: Planning the City; Planning the Region. In: Enduring City. Belfast in the Twentieth Century.


Emma Louw (* 7 Februarie 1917, Ermelo – onbekend) is een van die eerste vroulike Afrikaanse joernaliste en digters. In die 1940's skryf sy tydskrifpoësie onder die skuilnaam C. en onder haar getroude naam, Emma Horn, doen sy ook belangrike genealogiese navorsing. Emma Louw is op 7 Februarie 1915 op Ermelo gebore, die jongste kind en enigste dogter van Charles Robert Louw en Maria Gesina Stolp. Sy het drie ouer broers, Andries Adriaan, Charles Robert Murray en Jacob Stolp. In 1916 verhuis die gesin na Kaapstad en sewe jaar later na die plaas Dennegeur naby Somerset-Wes. Haar skoolopleiding ontvang sy aan die Laerskool Somerset-Wes en die Hoërskool Hottentots-Holland. Sy studeer verder aan die Universiteit van Stellenbosch, waar sy ’n B.A.-graad behaal. Hierna reis sy na die buiteland en bring feitlik ’n jaar in Duitsland deur, waar sy die musiekseisoen in Berlyn en die wintersport in die berge ervaar. Na haar terugkeer na Suid-Afrika aanvaar sy in 1937 ’n betrekking as redaksielid van Die Burger in Kaapstad, waar sy vir twee jaar werk.


Magda Boyce (*27 Desember 1894, Barkly-Oos –† 1974) was ’n Afrikaanse skrywer van romans. Maria Magdalena van Niekerk is op 27 Desember 1894 op Barkly-Oos gebore. Tydens die Anglo-Boereoorlog word haar vader as rebel op die dorp verhoor. Hy is kort tevore as Koloniale Kommandant verkies en hy word dus skuldig bevind aan hoogverraad. Dit is haar taak om as sewejarige dogter drie keer per dag kos vir haar vader in die gevangenis te neem. Hy word weens sy swak gesondheid slegs tot gevangenisstraf gevonnis en na die tronk in Tokai gestuur, terwyl die familie se plaas deur die Engelse verwoes word. Die soldate skiet alle perde en vee en vernietig die plantasies, met baie diere wat slegs gekwes word en dan in hulle lyding agtergelaat word. Hulle plunder ook die inhoud van die huis en neem die kos en toerusting wat hulle welgeval. ’n Jaar na die vredesluiting is haar moeder oorlede. Hierdie gebeure lei tot groot geldnood in die familie en Magda begin reeds op jeugdige ouderdom skoolhou op plaasskole om in die geldnood te voorsien.


Die Kaapstadse strandgebied, beter bekend as die Foreshore, is 'n uitbreiding van die middestad op 'n drooggelegde deel van Tafelbaai. Die Foreshore lê noord van Strandstraat en oos van die Heerengracht en Adderleystraat. Dit sluit in die Duncan-dok en alle hawe-terreine ooswaarts, die spoorwegstasie en rangeerwerwe tot by die mond van die Swartrivier. Die geboue van die Burgersentrum, Artscape (Kunstekaap-teatersentrum) en Media24 (Die Burger, Naspers) is o.a. in hierdie stadsdeel geleë. 'n Kenmerk van die gebied is die onvoltooide snelwegoorbrûe. Kaapstad se groei is jare lank gestrem omdat die stad vasgedruk is tussen Tafelberg en Tafelbaai. Ook om 'n groter hawe te bou en die spoorwegnetwerk te verbeter, was 'n groter grondoppervlakte nodig. Daarom is in 1937 begin om grond aan die suid- en suidoostelike kus van die baai, dus teenoor die middestad, Woodstock en Paardeneiland 'n 194 ha grond droog te lê. Roggebaai, die kern van hierdie stadsontwikkeling, het 65 ha hiervan beslaan. Die aanvanklike projek was teen 1945 voltooi, maar die eise van die ontwikkelende stad het al groter geword.


H.H. Broodryk (*1891- onbekend) was ’n Afrikaanse skrywer. Broodryk skryf ook onder die skuilnaam Beeba. Hugo Henry Broodryk is in 1891 gebore. Hy beklee ’n aantal verantwoordelike betrekkings in die onderwysberoep, waarna hy hom in die politiek begewe as kandidaat vir die Nasionale Party. In 1943 verloor hy die verkiesing in die Tuine-kiesafdeling in die Kaap teen die kandidaat van die Verenigde Party. Onder die skuilnaam Beeba skryf hy veral speurverhale soos Die diamantkoper en ander speurderstories en Die diamanthalssnoer en drie ander speurdersverhale. Bont beelde bevat ’n aantal sketse, waaronder Die dokter se gedagte wat oorspronklik in 1928 in Die Huisgenoot verskyn het. Hierin kry die uitlandse dokter Arnot (wat arend beteken) sy eerste pasiënt, die eienaar van die Phoenix Hotel, met die feniks in die hotel se naam natuurlik die legendariese voël wat uit die asse verrys. Die lykbesorger is egter soos ’n aasvoël op die uitkyk vir sy volgende kliënt. Indrukwekkend vir hierdie stadium van die ontwikkeling van die Afrikaanse kortverhaal is die slim spel wat die skrywer met sy name speel.


Die EF 35–350mm f/3.5–5.6 L USM-lens is 'n gestaakte telezoemlens wat deur Canon vervaardig is. Hierdie lens het 'n EF-tipe passing, wat pas op die Canon EOS-lyn van kameras. Dit is in Januarie 1993 vrygestel. Met die hoogste zoemverhouding (10x) van enige verwisselbare SLR lens destyds, was die lens gewild onder fotojoernaliste. Dit is onlangs vervang deur die Canon EF 28–300mm lens. Wanneer dit gebruik word op 'n digitale EOS kamera met 'n kropfaktor van 1.6x, soos op die Canon EOS 7D, bied dit 'n smal sigveld, wat gelykstaande is aan 'n 56–560mm lens gemonteer op 'n 35mm raamliggaam. Die lens bevat 21 elemente in 15 groepe. Synde 'n L-reekslens, beskik dit oor twee ultra-lae verstrooiingelemente, en maak gebruik van Canon se ring-USM vir vinnige en geruislose fokus. Dit het 'n stoot-en-trek zoemontwerp met die moontlikheid om die lens op die gewenste brandpunt te sluit. Die lens vertoon sterk loopverwringing en chromatiese afwyking aan sy wye ent. Op 'n APS-C-liggaam, toon die lens amper geen senterverheldering, selfs op sy maksimum diafragma, f/5.6, by 350mm.


P.J. Cillié (*18 Januarie 1917, Stellenbosch –†20 Oktober 1999, Kaapstad) was 'n joernalis en later redakteur van Die Burger en voorsitter van die direksie van Nasionale Pers. Hy skryf ook gereelde rubrieke vir Die Burger wat later gebundel word. Petrus Johannes Cillié is op 18 Januarie 1917 op Stellenbosch gebore as die tweede jongste seun en een van sewe kinders van die gesin. Sy vader is professor Gabriël Gideon Cillié, die eerste rektor van die Universiteit van Stellenbosch nadat dit van naam verander het vanaf Victoria Kollege, en Maria Elizabeth van Niekerk, leier in die Afrikaanse Christelike Vroue Vereniging. Hy het vier broers (Charl Daniel, Johannes Hendrik, Gabriël Gideon en Sybrand Johannes van Niekerk) en twee susters (Angelique Maria en Martha Helena). Sy skoolopleiding is aan Stellenbosch Boys High School (later Paul Roos Gimnasium), waar hy in 1935 matrikuleer en tweede geplaas word in die Kaapprovinsie. Hy behaal onderskeidings in Engels, Latyn, Grieks, Wiskunde en Skeikunde. Hierna studeer hy verder aan die Universiteit van Stellenbosch en behaal in 1935 die B.Sc.-graad in Wiskunde en Fisika met lof.


Jan Harmenszoon de Marre (23 Augustus 1696 in Amsterdam – 19 Januarie 1763, Amsterdam) verwerf bekendheid as skrywer. Jan Harmenszoon de Marre is die seun van Harmen de Marre en Geesje Poster en is op 23 Augustus 1696 in Amsterdam gebore.Sy skoolopleiding is gebrekkig en beperk tot laerskool. Hy is reeds vanaf 1708 in diens van die Verenigde Oos-Indiese Companjie (V.O.C.) en word later ’n skeepskaptein. Gedurende sy 23 jaar by die V.O.C. maak hy ’n hele aantal reise na die Ooste en besoek die Kaap in 1728 en weer in 1731, die laaste keer as kaptein van die skip Heesburg en as vise-admiraal van die retoervloot. In 1832 vestig hy hom weer permanent in Amsterdam en word later direkteur van die Amsterdamse skouburg. Onder sy leiding beleef die skouburg ’n groot opbloei, deurdat die gehalte van die werke wat opgevoer word verbeter en die toneelspel ook van hoë gehalte is, met die beste akteurs van die tyd wat gereeld optree. Hy gee in 1744 die nodige inligting aan die kaarttekenaars om die tot dan geheim gehoude Oos-Indiese Archipelago en die seeroetes daarheen te publiseer.


Die 2012 Formule Een Italiaanse Grand Prix is op 9 September 2012 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Lewis Hamilton in 'n McLaren-Mercedes gewen.


Shabbir Banoobhai (1949-) is ’n Suid-Afrikaanse digter. Onder sy bundels tel echoes of my other self, shadows of a sun-darkened land en inward moon outward sun. Banoobhai is op 23 Oktober 1949 in Durban gebore. Hy wou na skool aan 'n universiteit gaan studeer, maar dit was te duur. Hy studeer aan die Springfield Kollege om 'n onderwyser te word. In 1970 word hy tot voorsitter van die studente se Verteenwoordigende Raad verkies. Hy was ook die assistentredakteur van die kollege se koerant, Aspect, wat soms vir sy protes teen die apartheidstaat verban was. Op kollege ontmoet hy Fatima Meer. Toe sy uitgevind het dat hy gedigte skryf, stel sy voor dat hy die prominente digter Douglas Livingstone ontmoet. Terwyl hy nog op kollege was verwerf hy 'n Baccalaureus Commercii-graad aan Unisa. Hy werk daarna vir 'n kort rukkie as 'n onderwyser, waarna hy 'n rekenmeester word.


Internasionale Vereniging van Stads- en Streeksbeplanners (ISOCARP) is 'n internasionale vereniging van mense wat in stedelike beplanning werk. Dit is geskep in 1965. Dit het nou lede van meer as 80 lande. ISOCARP word formeel erken deur die Verenigde Nasies en die Raad van Europa. Dit werk saam met UNESCO. Dit is nie onder die beheer van 'n regering nie. ISOCARP se webtuiste


Gabriele Pennacchio (gebore 23 Januarie 1986), beter bekend onder sy verhoognaam Surfa, is 'n Italiaanse rapper. 2008 : Com'On 2009 : Hype 2010 : Rap Roba Fresh Vol.1 2010 : The Com'On Tape 2011 : Gabriele 2012 : Da Surfa a Superfi 2013 : B.L.O.G. (it) Seesound.it, Seesound.it (2016-08-05). "SURFA: IL RAPPER TORNA CON IL NUOVO SINGOLO "FORSE" [VIDEO]". Seesound.it.[dooie skakel]


Die Groot Moskee van Parys (Frans: Grande Mosquée de Paris) is in Parys se 5de arrondissement geleë en is een van die grootste moskees in Frankryk. Die moskee is in 1926 gestig as ’n teken van dankbaarheid teenoor die Moslemse tirailleurs uit Frankryk se koloniale ryk, van wie 100 000 in die Eerste Wêreldoorlog gesterf het. Dit is gebou op die mudéjar-styl en die minaret is 33 m hoog. Dit is op 15 Julie 1926 ingewy. In die Tweede Wêreldoorlog (terwyl Frankryk deur Nazi-Duitsland beset was) het die moskee gedien as ’n geheime toevlugsoord vir Algerynse en Europese Jode. Hulle het skuiling gekry, asook ’n vals Moslem-geboortesertifikaat om hulle teen Duitse vervolging te beskerm. Robert Satloff (8 Oktober 2006). "The Holocaust's Arab Heroes". The Washington Post. Besoek op 2010-04-28. Amptelike webtuiste Geargiveer 15 November 2013 op Wayback Machine (fr) Wikimedia Commons het meer media in die kategorie Groot Moskee van Parys. Hierdie artikel is vertaal uit die Engelse Wikipedia Koördinate: 48°50′31″N 2°21′18″O / 48.84194°N 2.35500°O / 48.84194; 2.35500


Renata Marié Coetzee (31 Januarie 1930 - 27 Junie 2018) was ’n kenner van die tradisionele voedselkulture van Suid-Afrikaners van alle ras- en kultuurgroepe en skryf verskeie boeke waarin hierdie kultuurhistoriese erfenis gedokumenteer word Renata Marié Coetzee is op 31 Januarie 1930 op Reitzburg in die Oranje-Vrystaat gebore. Sy matrikuleer by die Hoërskool Gimnasium op Potchefstroom, waar sy ook die hoofmeisie was. Na skool studeer sy verder aan die Potchefstroomse Universiteit vir Christelike Hoër Onderwys waar sy ’n B.Sc.-graad in Dieetkunde en ’n Onderwysdiploma behaal en verwerf daarna aan die Universiteit Stellenbosch ’n M.Sc.-graad in voeding. Vir verdere studie gaan sy na die Verenigde State van Amerika en behaal ’n Diploma in massa-spyseniering aan die Cornell Universiteit en ’n Diploma in Volume Kombuisontwerp aan die Universiteit van Michigan. Sy beklee onder andere vir vyf jaar die posisie van Direkteur vir Voeding en Etniese Spyseniering by Anglo American Goud- en Uraanmyne, waar sy daagliks in beheer is van die voorbereiding van meer as 250 000 maaltye. Vir tien jaar lank is sy ook senior dieetkundige by die Universiteit Stellenbosch waar sy verantwoordelik was vir spyseniering in 21 koshuise, ses banketsale en twee studentekafeterias.


Die Juan Fernández-eilande (Spaans: Archipiélago Juan Fernández) is ’n ylbevolkte eilandgroep in die Stille Oseaan wat afhanklik is van toerisme en visvangs. Dit is sowat 670 km van die Chileense kus af geleë en bestaan uit drie vulkaniese eilande: Robinson Crusoe-, Alejandro Selkirk- en Santa Clara-eiland. Die eilande is hoofsaaklik bekend as die plek waar die agtergelate matroos Alexander Selkirk van 1704 af langer as vier jaar gewoon het – dit was vermoedelik die inspirasie vir Daniel Defoe se boek Robinson Crusoe. Die meeste van die bewoners woon in die hoofstad, San Juan Bautista, aan die noordkus van Robinson Crusoe-eiland. Daar was in 2012 sowat 900 bewoners. Die eilande is deel van Chili se Valparaíso-streek (wat ook Paaseiland insluit). Severin, Tim (2002). In Search of Robinson Crusoe. New York: Basic Books. pp. 17–19. ISBN 978-046-50-7699-4. Amptelike webtuiste van die Juan Fernández-eilande Geargiveer 6 April 2015 op Wayback Machine Robinson Crusoe-eiland Foto's van die Juan Fernández-eilande deur W. Schipper in Travel Images Wikimedia Commons het meer media in die kategorie Juan Fernández-eilande.


Chilene is die mense van die Republiek van Chili, hetsy deur geboorte in daardie land, as kinders van Chilene of wat Chileense nasionaliteit verkry het. Dit is nie 'n enkele etniese groep nie, maar wel 'n nasionaliteit. (es) "CIFRAS DE ENVEJECIMIENTO Y MIGRACIÓN MUESTRAN UN CHILE DISTINTO AL DE HACE UN DECENIO". POBLACIÓN PAÍS Y REGIONES – ACTUALIZACIÓN 2002–2012. National Statistics Institute. 4 September 2014. Besoek op 4 September 2014. (es) "Chilenos en el Exterior: Donde viven, cuántos son y qué hacen los chilenos en el exterior". DICOEX and INE. Augustus 2005. p. 11. Geargiveer vanaf die oorspronklike op 6 Oktober 2011. Besoek op 22 September 2011. Hierdie artikel is ’n saadjie. Voel vry om Wikipedia te help deur dit uit te brei.


Die Anemoonvygie (Jordaaniella anemoniflora (L.Bolus) Van Jaarsv.) is 'n vetplantjie uit die vygiefamilie Aizoaceae. Op die SANBI-rooilys word dit as endemies aan die Suid-Afrikaanse Wes-Kaap en as "CR PE" gelys wat wil sê dat dit kritiek bedreigd, moontlik (in die wildernis) uitgestorwe is. Hierdie vygie het vanaf Macassar tot Hermanus aan die Kaap voorgekom, maar pogings om die laaste bekende populasie te red het gefaal. Die spesie is reeds in 1924 beskryf en in Kirstenbosch gekweek. Verstedeliking en ontwikkeling van die streek rondom Hermanus het die populasies van sy leefgebied ontneem. Dit word nogtans nou ook in kustuine aangeplant. "SANBI-rooilys" (in Engels). Geargiveer vanaf die oorspronklike op 23 Oktober 2014. "'n Inheemse kustuin" (in Azerbeidjans). Geargiveer vanaf die oorspronklike op 30 Oktober 2016.


Die Smalbalk-nooientjie (Plectroglyphidodon dickii) is 'n vis wat wydverspeid voorkom in die westelike Stille Oseaan, die Indiese Oseaan en aan die kus van Oos-Afrika suidwaarts tot die suide van KwaZulu-Natal. In Engels staan die vis bekend as die Narrowbar damsel. Die vis word tot 11cm lank en sy lyf is taankleurig terwyl die rante van die skubbe donker is. Daar is 'n vertikale swart streep net voor die basis va die stertvin. Die volwasse visse het 'n geel stertvin terwyl die onvolwasse s'n wit is. Hulle leef in rots kus areas en vlak aflandige riwwe in water wat 2 tot 18m diep is. Hulle is alleenlopers maar kan ook in klein groepies voorkom. Die visse is territoriaal van aard en vreet alge en klein bodem ongewerweldes. Die vis kan verwar word met die breëbalk-nooientjie (Plectroglyphidodon johnstonianus). Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.se/summary/Plectroglyphidodon-dickii.html


Die Nasionale Seereddingsinstituut van Suid-Afrika (NSRI) is 'n welwillendheidsorganisasie wat lewens red op see en langs die Suid-Afrikaanse kuslyn. Die instituut het 31 kusstasies en vier binnelandse stasies wat 'n verskeidenheid van nooddienste lewer met die hulp van meer as 900 vrywilligers. Die NSRI werk saam met ander soek- en reddingsorganisasies in Suid-Afrika, soos onder meer die Suid-Afrikaanse Vloot, die Suid-Afrikaanse Walvisbevrydingsnetwerk en die Suid-Afrikaanse Rooi Kruis-lugambulansdiens. Gedurende 2014-'15 het die NSRI 643 reddingsoperasie geloods en 760 mense gered. Dit sluit nie die nasionale syfers van ander reddingsdienste in nie. In 1966 het vier visserskuite naby Stilbaai visgevang toe daar 'n erge storm losgebars het. Drie van die skuite het tydens die storm gesink en 17 vissermanne het verdrink. Die kaptein van die vierde skuit, Gerhard Dreyer, en die bemanning het hulle hele vangs en die hele vrag oorboord gegooi om hul skuit so lig as moontlik te maak sodat hul die vermiste skuite kon gaan soek. Hulle het slegs een oorlewende gevind, John Aries.


Anchesenamen (ˁnḫ-s-n-imn, "Haar Lewe is van Amen"; omstreeks 1348 – ná 1322 v.C.) was ’n koningin van die 18de Dinastie van Egipte. Sy is as Anchesenpaaten gebore en was die derde van ses bekende dogters van farao Achenaten en sy hoofkoningin, Nefertiti. Sy het later die hoofkoningin van haar halfbroer, Toetankamen, geword. Die verandering in haar naam weerspieël die veranderings in Antieke Egipte se godsdiens ná haar pa se dood. Sy word as jong vrou goed verteenwoordig in die antieke skilderings en reliëfwerke uit haar ouers se bewind. Sy en Toetankamen het dieselfde pa gehad, maar onlangs is met DNS-toetse vasgestel Toetankamen se ma was een van Achenaten se onbekende susters, wie se mummie Die Jonger Dame genoem word. Sy en Achenaten was die kinders van Amenhotep III. Anchesenamen is moontlik in die vierde jaar van Achenaten se bewind gebore en teen die 12de jaar het sy drie jonger susters gehad. Ná Toetankamen se dood was sy vermoedelik met sy opvolger, Ai, getroud wat sommige glo haar oupa aan moederskant was.


Utah strand was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die mees westelike van die vyf strande. Amerikaanse troepe het hier aan land gegaan. Die eerste landingskepe het reeds om 06:00 troepe begin aflaai. Hulle was egter een kilometer van koers af en het verder oos geland as wat beplan was. Die rede hiervoor was dat vier van die gidsbote myne getref het en uit aksie gestel was. Die geluk was by die ongeluk, hierdie gedeelte van die strand was minder goed verdedig as die beplande landings area en die Duitse magte is vinnig oorrompel. Toe hul bevelvoerder, Theodore Roosevelt jr., sien wat aangaan en die situasie opgesom het, het hy blykbaar gesê: We'll start the war right here"! Teen die einde van D-dag het 23,500 troepe en 1 700 voertuie hier aan land gegaan. Die ongevalle was minder as 200. Die ander vier strande is Juno, Gold, Omaha en Sword. D-DAY: 24 Hours That Saved the World. By the Editors of TIME. 2004. ISBN 1-932273-22-0


Neptunium (Np) is ’n kunsmatige chemiese element en ’n standaardmassa kan dus nie bepaal word nie. Dit het geen stabiele isotope nie en word dus as radioaktief geklassifiseer. Die meeste van die 20 isotope het ’n relatief kort halfleeftyd. In die natuur kom net spoorhoeveelhede neptunium voor; die meeste isotope is sinteties in ’n laboratorium berei. Die eerste sintetiese isotoop was 239Np, in 1940. Dit is geskep deur 238U met neutrone te bestook om 239U te vervaardig, wat toe betaverval ondergaan het tot 239Np. Die stabielste neptuniumisotope is 237Np (met ’n halfleeftyd van 2,14 miljoen jaar), 236Np (154 000 jaar) en 235Np (396,1 dae). Alle ander isotope het ’n halfleeftyd van minder as 4,5 dae; die meeste s’n is korter as 50 minute. Splytbare nuklied Mees algemene nuklied Waardes wat met # gemerk is, is nie slegs afgelei van eksperimentele data nie, maar minstens gedeeltelik van sistematiese neigings. Onsekerhede word aangedui in verkorte vorm tussen hakies ná die ooreenstemmende laaste syfers.


Hypsagonus is 'n genus van die familie Agonidae en is inheems aan die noordelike Stille Oseaan. Daar is tans twee erkende spesies in hierdie genus: Hypsagonus corniger Taranetz, 1933 Hypsagonus quadricornis (Valenciennes, 1829) (Fourhorn stroper) Froese, Rainer, en Daniel Pauly, eds. (2012). Spesies van Hypsagonus in FishBase. December 2012-weergawe.


Neptunium is 'n chemiese element met simbool Np en atoomgetal 93. Dit is 'n silwerkleurige aktinied. Neptunium is in 1940 deur Edwin McMillan en Philip Abelson in die laboratorium van die Universiteit van Kalifornië, Berkeley ontdek. Deur uraankerne te bombardeer met neutrone het uiteindlik 239Np ontstaan. Die was die eerste transurane element wat gesintetiseer is. Die nuwe element is na die planeet Neptunus genoem, omdat dit die eerste element is wat volg na uraan wat na die planeet Uranus genoem is. Op aarde kan dit net in baie klein hoeveelhede in uraanerts voorkom as gevolg van transmutasie. Dit ontstaan as byproduk in die vervaardiging van plutonium en hierdie proses in die element se belangrikste bron. 92 238 U + 0 1 n →   92 239 U {\displaystyle _{92}^{238}\mathrm {U} +\,_{0}^{1}\mathrm {n} \,\to \ \,_{92}^{239}\mathrm {U} } 92 239 U →   93 239 N p + − 1 0 e


Hardy Botha (1947-) is ’n Suid-Afrikaanse kunstenaar. Hy gebruik dikwels 'n sirkusbeeld om die absurditeite van die verlede uit te beeld. Botha is veral bekend vir die satiriese kommentaar in sy werk oor die apartheidsverlede. Hy was die enigste kunstenaar wat in 1987 aan die sogenaamde Dakar-beraad, met lede van die toe nog verbode ANC, deelgeneem het. Botha is in 1947 in Kroonstad gebore. In 1967 verwerf hy 'n diploma in Beeldende Kunste aan die Oranje-Vrystaat se Tegniese Kollege. Botha hou se eerste solo-uitstalling in 1973. Van 1979 tot 1980 is hy aan die Michaelis-kunsskool in Kaapstad opgelei. In 1987 vergesel hy 'n omstrede groep Suid-Afrikaners na Dakar om met die ANC te ontmoet. In dieselfde jaar stig hy en Jan Visser die Dal Josefat Kunsstigting naby Paarl. Hy het tot 1991 aan die Universiteit Stellenbosch gedoseer. Van sy werk is in die Sasol-kunsmuseum, Michaelis-versameling en ander versamelings opgeneem. HAT Taal-en-feitegids, Pearson, Desember 2013, ISBN 978-1-77578-243-8 Inligting op carmelart.co.za, besoek op 18 Maart 2017


Prinsloo kan wees: Anton Prinsloo, (* 1941 – 2016), Afrikaanse taalkundige, oudvoorsitter van die Taalkommissie Behati Prinsloo, (* 16 Mei 1989), Namibiese foto- en loopplankmodel Boom Prinsloo, (* 12 Maart 1989), Suid-Afrikaanse rugbyspeler Hendrik Fredrik Prinsloo, (* 1890 – 1966), Suid-Afrikaanse militaris Hendrik Prinsloo, (* 1861 – 1900), Kommandant in die Eerste en die Tweede Vryheidsoorlog Karel Prinsloo, (* 1943 -), Afrikaanse digter en voorsitter van die Stigting vir Afrikaans Marthinus Prinsloo, (* 1838 - 1903), Boeregeneraal tydens die Tweede Vryheidsoorlog Sandra Prinsloo, (* 15 September 1947), bekroonde Suid-Afrikaanse aktrise


Bakone is 'n Swart nedersetting wes van Polokwane, in die Limpopoprovinsie van Suid-Afrika. Lys van dorpe in Suid-Afrika "Hoofplek Bakone". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die 2010 Formule Een Koreaanse Grand Prix was 'n Formule Een-kampioenskapswedren wat op 24 Oktober 2010 by die Korea Internasionale Renbaan in Suid-Korea gehou is. (nl) Petrov krijgt gridstraf voor botsing met Hülkenberg


Magneetshoogte is 'n landelike dorp in Sekhukhune-distriksmunisipaliteit in die Limpopoprovinsie van Suid-Afrika. "Subplek Magneetshoogte". Sensus 2001. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Adenoïede is 'n massa limfkliere wat agter die nasale kanaal en aan die bokant van die keel geleë is. By kinders is die boonste en agterste dele van die keelholte gewoonlik bedek met 'n groot massa limfweefsel, wat die derde keelholtemagel vorm. Omstreeks 15-jarige leeftyd krimp hierdie mangel egter totdat dit heeltemal verdwyn. Die slymvliesagtige membraan wat die keelholte bedek, word dan weer heeltemal glad. Vergrote adenoïede kan die buis van Eustachius se opening blokkeer, wat tot oorinfeksies, soos middeloorontsteking, kan lei. Die buise verbind die oor en die keel. Hierdie vergrote massa limweefsel kan, indien dit groot omvang bereik, in 'n mate invloed op die asemhaling uitoefen deur die lugweg van die neus na die keelholte gedeeltelik te versper. Die adenoïede help om infeksie te keer, maar wanneer hulle gereeld self geïnfekteer word, word hulle gewoonlik chirurgies verwyder, sonder enige noemenswaardige nagevolge. Dit word selde of ooit alleen verwyder. Slegs wanneer 'n mangeloperasie (tonselektomie) in ieder geval nodig is, word dit gelyktydig verwyder. Mangel Asemhalingstelsel Kennis, vol 2, bl. 332-333, ISBN 0 7981 0824 X Hierdie artikel is ’n saadjie.


Ruschia karrooica (L.Bolus) L.Bolus is 'n vetplantjie uit die vygiefamilie wat endemies aan Suid-Afrika is. Dit word in die Wes-Kaap aangetref en is op die SANBI-rooilys as 'veilig' (LC) gelys. Dit kom net in die suidweste van die Groot Karoo en die naburige Klein Karoo voor. Dit vorm 'n klein struikie tot 30 cm hoog. Dit kry pienk blommetjies. "SANBI-rooilys" (in Engels). Geargiveer vanaf die oorspronklike op 8 Oktober 2015. enjoy succulents.


Die Dionisia was ’n groot fees in Antieke Griekeland wat gehou is ter ere van die wyngod, Dionisos. Die belangrikste gebeure was die opvoering van tragedies en, van 487 v.C. af, komedies. Dit was die belangrikste fees naas die Panathenaia. Die Dionisia het eintlik uit twee verwante feeste bestaan: die Plattelandse Dionisia en die Stedelike Dionisia, wat op verskillende tye van die jaar plaasgevind het. Die Dionisia was aanvanklik ’n plattelandse fees in Attika waarmee die verbouing van rankplante gevier is. Dit was waarskynlik ’n baie antieke fees wat nie van die begin af met Dionisos vereenselwig is nie. Dié "Plattelandse Dionisia" is in die winter gehou, in die maand Poseideon (Desember tot Januarie). Die middelpunt van die fees was die pompe (πομπή), die optog waartydens fallusse (φαλλοί) deur falloforoi (φαλλοφόροι) gedra is. In die pompe was ook kaneforoi (κανηφόροι – jong meisies met mandjies), obeliaforoi (ὀβελιαφόροι – wat lang brode gedra het), skafeforoi (σκαφηφόροι – met ander offerandes), hydriaforoi (ὑδριαφόροι – wat houers water gedra het) en askoforoi (ἀσκοφόροι – met houers wyn).


Die 2008 Formule Een Singapoerse Grand Prix is op 28 September 2008 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Fernando Alonso in sy Red Bull Racing-Renault gewen. Tydens die wedren het Nelson Piquet jnr beheer oor sy Renault-motor verloor aan die buitekant van draai 17, oor die pad gegly en teen 'n muur gebots en baie rommel oor die pad gestrooi, wat beteken het dat die veiligheidsmotor uitgeroep moes word om die motors stadig deur die baan te lei om die werkers wat die pad skoonmaak, te beskerm. Dit het die gaping tussen die motors toegemaak, wat beteken het dat hulle nou baie naby aan mekaar gejaag het. Dit het Fernando Alonso, wat in die 15de plek was, toegelaat om die stadiger minder ervare jaers verby te steek. Alonso het voortgegaan om wedren te wen. Nadat Renualt Piquet jnr in 2009 afgedank het vir sy swak bestuurswerk, het hy aan die FIA vertel dat Flavio Briatore, die baas van die Renault F1-span (wat al 20 jaar die spanhoof was) het hom oor die radio aangesê om doelbewus sy motor te bots, om die veiligheidsmotor uit te bring en Alonso 'n beter kans te gee om te wen.


Microlarinus lareynii is 'n kalander wat inheems is aan die suide van Frankryk, Italië en ander lande van die Middellandse Seegebied. Hierdie saadkalander leef veral op die duwweltjie. Die wyfie byt 'n saadkapsule oop en lê 250-450 eiers daarin. Die gat word met uitwerpsels toegemaak. Die larwes ontwikkel binne die saadjies en vreet dit. Ná 25 dae bring elke saad 1 tot 3 volwasse kalanders voort. Hulle voed ook op die plant, maar dit veroorsaak min skade. Daar is gewoonlik verskeie generasies in een seisoen. In die winter oorleef die volwasse kewers in plantafval. Hierdie insekte word sedert 1961 in die Verenigde State as natuurlike plaagbeheer teen duwweltjies gebruik, wat 'n indringerspesie daar is. "goetheads.com" (in Engels). Geargiveer vanaf die oorspronklike op 5 September 2018. Besoek op 10 Desember 2016.


Geit (meervoud: geite) kan na een van die volgende verwys: 'n Nuk, gier of gril. Voorbeeld: Hy is plat op die aarde, sonder geite of giere. 'n Nederlande woord vir 'n bok. Geitenwaard, ’n nedersetting Gelderland, Nederland.


Die 62ste jaarlikse Cannes-rolprentfees is van 13-24 Mei 2009 gehou. Die Franse aktrise Isabelle Huppert was die voorsitter van die jurie vir die hoofkompetisie. Die Franse akteur, regisseur en vervaardiger Édouard Baer het die opening- en die afsluitingseremonie aangebied. Altesaam 48 rolprente en kortfilms is vir mededinging gekies. Die Oostenrykse rolprent The White Ribbon (Das weiße Band), met Michael Haneke as regisseur, het die Palme d'Or gewen. Die fees is geopen met Pete Docter en Bob Peterson se Up; dit was die eerste keer dat ’n animasieprent of ’n rolprent in 3D die openingsfliek is. Die fees is afgesluit met Coco Chanel & Igor Stravinsky van Jan Kounen. Die Amerikaanse regisseur Clint Eastwood was die tweede ontvanger van ’n ere-Palme d'Or. "Festival de Cannes:". festival-cannes.com. Besoek op 2009-01-02.[dooie skakel] "Edouard Baer, emcee of the 62nd Cannes Film Festival". festival-cannes.com (in Frans). Geargiveer vanaf die oorspronklike op 4 Maart 2016. Besoek op 2 Januarie 2009. "Festival de Cannes: Awards 2009 – En Competition". festival-cannes.com (in Engels).


Ernst Schlengemann (1904–1930) was redakteur van die koerant Die Suidwes-Afrikaner en Afrikaanse digter en dramaturg. Ernst Allister Schlengemann is op 17 September 1904 in Kaapstad gebore as seun van ’n Duitse pa en Engelse ma (die operasangeres Jane Connall Sclanders Allester), wat eers in 1903 na Suid-Afrika verhuis. Hy het ’n jonger broer, Cyril, en 'n jonger suster, Isabella Hedwig. Sy huistaal is Duits, maar hy is ewe bedrewe in Engels en Afrikaans. Tydens die Eerste Wêreldoorlog word die gesin weens sy vader se Duitse afkoms blootgestel aan vernedering en vervolging en sy vader word geïnterneer by Fort Napier en later ook by Kanus in Suidwes-Afrika. Weens swak gesondheid word hy vrygelaat en die gesin verhuis dan na Ceres en later na Stellenbosch. Ernst matrikuleer aan die Hoër Jongenskool Stellenbosch (later die Paul Roos Gimnasium), waar hy ’n liefde ontwikkel vir die Afrikaanse taal en kultuur. In 1923 begin hy sy studie aan die Universiteit van Stellenbosch, waar hy by die Dagbreek inwoon. Hy speel ’n groot rol in die studentelewe.


P.W.S. Schumann (Carnarvon, Kaapkolonie, 29 Maart 1893 – Johannesburg, Suid-Afrika, 4 November 1981) was ’n hoof van die Hoërskool Monument in Krugersdorp, inspekteur van onderwys en Afrikaanse dramaturg. Peter Willems Sterrenberg Schumann was die naasoudste van die tien kinders van die Carnarvonse skoolhoof Adolf Wilhelm Schumann, en sy eggenote, Wilhelmine Lydia (Willa) Sterrenberg. Sy vyf broers was Adolf Wilhelm, Theodor Eberhardt Werner, Christian Gustav Waldemar, Waldemar en Hedwig en sy vier susters is Marie Auguste Wilhelmine, Luise Winnifred Hechel, Wilhelmine Elizabeth en Gertrude Waltrau Van sy vroegste herinneringe is die opvoering van Little Red Riding Hood in 1897 op die dorp, toe A.G. Visser, sy pa se assistent by die skool, die rol van die jagter vertolk het. Die gesin verhuis kort daarna na die Boland wanneer sy pa hoof word van die laerskool op Klein-Drakenstein, waar hy sy laerskooljare deurbring. In 1908 matrikuleer hy aan die Hoër Jongenskool in die Paarl. Hy studeer verder aan die Victoria Kollege op Stellenbosch en nadat hy in 1912 die B.A.-graad behaal, verwerf hy in 1914 onder dr.


Hendrik Adolph Mulder (*19 Julie 1906, Zaamslag, Zeeuws-Vlaanderen, Nederland; † 3 Mei 1949, Grahamstad, Suid-Afrika) was ’n gebore Nederlander wat in Suid-Afrika een van die belangrikste Afrikaanse letterkundiges word en veral ’n groot rol speel in die korrekte waardepaling van die Dertiger-beweging. Hy is ook ’n digter en dramaturg wat onder die skuilnaam Willem Hessels sy kreatiewe skryfwerk lewer. Hendrik Adolph Mulder is op 19 Julie 1906 op Zaamslag in Zeeuws-Vlaanderen in Nederland gebore. Hy is die tweede van ses kinders van die Gereformeerde predikant Hermanus Mulder en Anna Goverdina Dicke. As jong kind verhuis die gesin in 1908 na Harderwijk, waar sy vader as predikant die plaaslike gemeente bedien. In 1914 verhuis hulle na Amsterdam, waar sy moeder sterf terwyl hy nege jaar oud is. Sy vader trou weer en vier kinders word uit hierdie tweede huwelik gebore. Na voltooiing van laerskool gaan hy na die Gereformeerde Gimnasium in Amsterdam en studeer dan vanaf Oktober 1924 verder in die Nederlandse taal, letterkunde en geskiedenis aan die Vrije Universiteit van Amsterdam.


'n Komediant is 'n persoon wat poog om 'n gehoor te vermaak deur hulle te laat lag. Dit kan wees deur middel van grappe of om amusante situasies uit te lig, om laf op te tree of om gebruik te maak van komiese bykomstighede. 'n Gewilde gesegde deur Ed Wynn, "'n Strokiesprent sê snaakse dinge; 'n komediant sê dinge snaaks", tref 'n onderskeid tussen hoeveel van die komedie toegeskryf kan word aan die verbale inhoud en hoeveel aan die toneelspel en persona van die komediant. Sedert die 1980's het 'n nuwe gewilde komedie begin groei, die sogenaamde alternatiewe komedie - met 'n meer eksperimentele styl. Dit behels normaalweg meer ervarings en waarnemings waarop die komediant verslag doen, bv. Alexei Sayle, Daniel Tosh en Malcolm Hardee. Komediante soos Tommy Tiernan, Des Biskop, Kevin Hart en Joan Rivers het hul persoonlike agtergronde geskets en die spot met hulself gedryf, terwyl ander soos Jon Stewart, en Ben Elton baie sterk politiese en kulturele ondertone het.


Driefontein is 'n nedersetting in die Ngaka Modiri Molema-distriksmunisipaliteit van die Noordwesprovinsie, Suid-Afrika. "Hoofplek Driefontein". Sensus 2011.


Supingstad is 'n dorp in Ngaka Modiri Molema-distriksmunisipaliteit in die Noordwesprovinsie, Suid-Afrika. "Hoofplek Supingstad". Sensus 2011.


Die Heinkel HE 111 was 'n Duitse bomwerper en torpedodraer tydens die Tweede Wêreldoorlog. Die vliegtuig was in 1934 ontwerp deur die Günter-broers. Daar was vier prototipes waarvan die eerste op 24 Februarie 1935 sy nooiensvlug onderneem het. Bombers 1939–1945 Kenneth Munson, Bounty Books 2012 ISBN 978-0-7537-2172-8


Hierdie naam is volgens die Oos-Slawiese gebruik; die patroniem is Michailowitsj en die van is Romanof. Groothertog Aleksei Michailowitsj (Russies: Алексей Михайлович; 9 Januarie [O.S. 28 Desember] 1876 – 14 Maart [O.S. 2 Maart] 1895) was die sesde seun en jongste kind van groothertog Michail Nikolajewitsj van Rusland, en ’n neef van keiser Aleksander III. Groothertog Aleksei is in Tiflis in die Kaukasus gebore, waar sy pa onderkoning was. Hy was die enigste Romanof-groothertog wat dieselfde naam en patroniem as ’n tsaar gehad het: Aleksei Michailowitsj van Rusland. Aleksei was sewe jaar oud toe sy gesin in 1882 na Sint Petersburg verhuis nadat sy pa as voorsitter van die Staatsraad aangestel is. Nes alle lede van die Romanof-familie sou hy ’n militêre loopbaan gehad het. Hy het amper sy opleiding as vlootoffisier voltooi toe hy tuberkulose kry. Sy toestand het so versleg dat hy na Sanremo in Italië gestuur is, waar hy op 2 Maart 1895 oorlede is. Hy was 19 jaar oud.


Die Douglas C-47 Skytrain is 'n vliegtuig wat gebaseer is op die Douglas DC-3 en vervaardig is vir die militêre mark gedurende en na die Tweede Wêreldoorlog. Hierdie vliegtuig het ook deelgeneem aan die Berlynse Lugbrug. Bombers 1939–1945 Kenneth Munson, Bounty Books 2012 ISBN 978-0-7537-2172-8 Rumerman, Judy. "The Douglas DC-3." Geargiveer 6 Augustus 2004 op Wayback Machine U.S. Centennial of Flight Commission, 2003. Besoek: 12 Maart 2012.


Lentiselle is openinkies op boomtakkies wat gaswisseling in die winterseisoen moontlik maak as die plant sy blare verloor het. In afwesigheid van stomata op blare neem lentiselle die uiters belangrike taak van gaswisseling oor wat nodig is vir die asemhaling. Hulle kan op die oppervlak van stamme en takke gevind word, maar ook op bepaalde vrugte soos appels, avokadopere en mango's. "Die plantstingel". Geargiveer vanaf die oorspronklike op 15 Januarie 2017. J.L.J. Bezuidenhout 2005 "Lenticel ontogeny". Hierdie artikel is ’n saadjie. Voel vry om Wikipedia te help deur dit uit te brei.


Die walrus (Odobenus rosmarus) is 'n groot seesoogdier wat tot die superfamilie Pinnipedia van die roofdierorde Carnivora behoort. Daar is twee subspesies: O. r. rosmarus wat in die noordelike Atlantiese Oseaan voorkom. O. r. divergens wat in die noordelike Stille Oseaan voorkom. Die walrus is die enigste lewende spesie van die familie Odobenidae wat fossiel sedert die middel-mioseen bekend is (14 mj). Hierdie familie het uit twee subfamilies bestaan, die Odobeninae wat naas die huidige walrus ses ander genera bevat het en die Dusignathinae wat vier genera bevat het. Dit is 'n groot dier wat 1 000 kg swaar kan word. Dit het paddavoete, 'n kort snoet, klein oogies, snorbaarde en groot slagtande en hulle hare is kaneelbruin van kleur. Die mannetjie het spesiale lugsakke wat gebruik word om 'n klokagtige geluid te maak. Beide mans en vrouwens het slagtande wat vir verdediging gebruik word of om deur die ys te hak of hulle uit die water op te hys. Hulle vreet skulpdiere soos mossels en ander bentiese organismes wat met hul snorbaard opgespoor word.


Prof. Anton Carlisle Hartman (Geduld, Springs, Suid-Afrika, 26 Oktober 1918 – Johannesburg, Suid-Afrika, 3 Februarie 1982) was ’n dirigent, uitsaaipersoonlikheid, musiekadministrateur en die laaste nagenoeg vier jaar van sy lewe hoogleraar in musiek aan die Universiteit van die Witwatersrand. Hy was onder meer musiekdirekteur van die SAUK, van 1964 tot 1967 voltydse dirigent van die uitsaaikorporasie se simfonieorkes, voorsitter van die FAK se musiekkommissie, musiekadviseur van die Operavereniging van Suid-Afrika (Opsa) en lid van die Suid-Afrikaanse Akademie vir Wetenskap en Kuns. Hy het hom in besonder beywer vir die werke van Suid-Afrikaanse komponiste en die opvoering van operas in Afrikaans. As een van die veelsydigste en bekendste dirigente in Suid-Afrika het hy in later jare gereeld met al die vernaamste orkeste in die land saamgewerk. Die eerste uitvoerings van groter werke deur nie minder nie as 18 van die voorste Suid-Afrikaans komponiste is deur hom behartig. Ook het hy die musiekpatronaat van die SAUK uitgebrei deur gereeld nuwe werke by Suid-Afrikaanse skeppende musicic te bestel.


Die Fort de Goede Hoop was die eerste militêre gebou wat in Kaapstad gebou is. Dit was in 1652 deur Jan van Riebeeck gebou en gebruik tot in 1674 toe dit deur die Kasteel die Goeie Hoop vervang is. Hierdie artikel is ’n saadjie. Voel vry om Wikipedia te help deur dit uit te brei. Koördinate: 33°55′33″S 18°25′40″O / 33.92583°S 18.42778°O / -33.92583; 18.42778


Die 2017 Formule Een Spaanse Grand Prix is op 14 Mei 2017 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen gewees. Pirelli het die volgende bande aan alle spanne verskaf:


Elektroplatering is 'n proses wat gebruik maak van elektriese stroom om opgeloste metaalkatione te reduseer sodat hulle in 'n dun metaallagie op 'n elektrode neergelê word. Die term word ook gebruik vir elektriese oksidasie van anione op 'n stewige substraat, soos in die vorming van silwerchloried op silwerdraad om silwer/silwerchloried elektrodes te maak. Die elektroplatering word hoofsaaklik gebruik om die oppervlakeienskappe van 'n voorwerp te verander (bv. wrywing en slytasieweerstand, korrosiebeskerming, smering, estetiese eienskappe, ens.), maar kan ook gebruik word om dikte op ondermaatse dele op te bou, of voorwerpe deur elektrovorming te vorm. Die proses wat gebruik word in elektroplatering word elektrodeponering genoem. Dit is analoog aan 'n galvaniese sel wat omgekeerd werk. Die deel wat oorgetrek moet word, is die katode van die kring. In een tegniek, is die anode gemaak van die metaal wat oorgetrek word. Albei komponente word gedompel in 'n oplossing (genoem 'n elektroliet) wat een of meer opgeloste metaalsoute sowel as ander ione bevat wat die vloei van elektrisiteit toelaat.


Kalki (Devanagari: कल्कि; letterlik "vernietiger van vullis") is die 10de avatar van die Hindoegod Vishnu in die huidige mahayuga (eon). Daar is voorspel hy sal aan die einde van die huidige yuga (epog), die Kali (Vierde) Yuga, verskyn. Volgens die Purana-geskrifte sal hy op ’n wit perd ry en sy ontblote swaard sal helder gloei. Hy is die aankondiger van die eindtyd in Hindoe-eskatologie, waarna hy weer ’n Satya (Eerste) Yuga sal inlei. Die naam is moontlik afgelei van die Sanskrit woord kalā (कला), wat enige praktiese of beeldende kuns beteken. Dit kan ook ’n metafoor vir "ewigheid" of "tyd" wees, aangesien kalā ook ’n "deel" van enigiets kan beteken. Verder beteken die Sanskrit woord kalka (Devanagari: कल्क) "vullis", en daarom kan Kalki ook "vernietiger van vullis" beteken. Een van die eerste kere dat Kalki genoem word, is in die Vishnupurana, ná 550 n.C. Volgens die Kalkipurana sal Padma sy metgesel wees.


Dennis Brutus (1924–2009) was 'n Suid-Afrikaanse digter en aktivis. Hy was ’n leidende figuur in die internasionale sportboikot teen Suid-Afrika in die tyd van apartheid. Sy digbundels sluit in Sirens Knuckles and Boots, Stubborn Hope en Still the Sirens. Hy het ook die pseudoniem John Bruin gebruik. Dennis Brutus is op 24 November 1924 in Salisbury (tans Harare) in Zimbabwe gebore. Sy ouers was Suid-Afrikaners en hy het in Port Elizabeth grootgeword. Hy studeer Engels en pedagogiek aan die Universiteit van die Witwatersrand en was van 1947 tot 1961 onderwyser in Afrikaans en Engels in Port Elizabeth en vervolgens lektor aan die Universiteit van Fort Hare. Omdat hy hom teen apartheid verset het en die voorsitter van die organisasie was wat gemengde Suid-Afrikaanse deelname aan die Olimpiese Spele gepropageer het, is hy verbied om klas te gee en te publiseer. In 1963 moes hy die land uit vlug. Hy is egter in Mosambiek in hegtenis geneem en aan Suid-Afrika uitgelewer, waar hy tot 18 maande dwangarbeid op Robbeneiland gevonnis is. In 1966 kon hy na die Verenigde Koninkryk emigreer en later na die Verenigde State van Amerika.


Die Indiese kontrakarbeidstelsel (Indian indenture system) was 'n langdurige stelsel van kontrakarbeid, 'n vorm van skuldslawerny, waardeur 3.5 miljoen Indiërs na die verskillende kolonies van Europese moondhede vervoer is om arbeid te verskaf vir hoofsaaklik suikerplantasies. Dit het begin met die afskaffing van slawerny in 1833 en geduur tot 1920. Dit het gelei tot die ontstaan van 'n groot Indiese diaspora, wat vanaf die Indiese Oseaan (Suid-Afrika, Kenia, Tanzanië, Mosambiek, Malawi, Zambië, Zanzibar, Uganda, Malawi, Lesotho, die Seychelle, Reunion en Mauritius) versprei het tot die Stille Oseaan (Fidji) tot die Atlantiese Oseaan (die Karibiese Eilande, Trinidad en Tobago, Guyana, Suriname, St Kitts en Nevis, St Lucia, Belize, Guadeloupe, Martinique, Grenada, Saint Vincent en die Grenadines en Jamaika) en bygedra het tot die groei van die bevolking van Indo-Karibië, Indo-Fidji en Indo-Afrika. Die Britte wou Indiërs hê om in Natal as arbeiders te werk. Maar die Indiërs het geweier en gevolglik het die Britte die kontrakarbeidstelsel begin.


Rhodosstad (Grieks: Ρόδος, Ródos, [ˈroðos]) is die hoofstad van die Rhodos-eiland en op die noordoostelike punt van die eiland geleë. Die munisipale area het 'n oppervlak van 19 481 km². Dit is die kleinste munisipale eenheid op die eiland in terme van area maar die grootste in terme van populasie, ongeveer 90 000. Die noorde van die stad grens aan die Egeïese See. Die stad is bekend vir die Kolos van Rhodos. Die Middeleeuse stad van Rhodes 1988 deur Unesco as wêrelderfenisgebied gelys. Wikimedia Commons het meer media in die kategorie Rhodosstad. (en) (fr) Amptelike Unesco-bladsy


Die chemiese element nihonium (Nh), met ’n atoommassa van ongeveer 287 u, het geen stabiele isotope nie en word dus as ’n radioaktiewe element beskou. Die ses isotope is onstabiel en het ’n relatief kort halfleeftyd (die meeste minder as ’n sekonde). In die natuur kom geen nihonium voor nie; alle isotope is sinteties in ’n laboratorium berei. Die eerste sintetiese isotoop was 284Nh, in 2003. Die kortslewende isotoop van nihonium is 278Nh, met ’n halfleeftyd van ongeveer 340 mikrosekondes. Die langslewende een is 286Nh, met ’n halfleeftyd van 19,6 sekondes. R.B. Firestone, S.Y. Frank Chu & C.M. Baglin (1999) - Table of Isotopes (aanlyn weergawe van die CD-ROM) G. Audi, A.H. Wapstra, C. Thibault, J. Blachot & O. Bersillon (2003) - The NUBASE evaluation of nuclear and decay properties, Nuclear Physics A, 729, pp. 3-128 J.R. de Laeter, J.K. Böhlke, P. De Bièvre, H. Hidaka, H.S. Peiser, K.J.R. Rosman & P.D.P. Taylor (2003) - Atomic weights of the elements.


Die chemiese element plutonium (Pu), met ’n atoommassa van ongeveer 239 u, het geen stabiele isotope nie en word dus as ’n radioaktiewe element geklassifiseer. Altesaam 21 isotope van plutonium is bekend. 244Pu is met ’n halfleeftyd van sowat 80 miljoen jaar die stabielste. Die belangrikste isotope van plutonium is: 238Pu, met ’n halfleeftyd van 88 jaar 239Pu, ’n splytbare isotoop met ’n halfleeftyd van 24 000 jaar 240Pu, met ’n halfleeftyd van 6 500 jaar 241Pu, ’n splytbare isotoop met ’n halfleeftyd van 14 jaar 242Pu, met ’n halfleeftyd van 373 000 jaar Alle ander isotope het ’n halfleeftyd van minder as 7 000 jaar. Die splytbare isotope word gebruik as brandstof in ’n kernreaktor. 240Pu kan neutrone absorbeer en is daarna splytbaar. By die verval van 238Pu word vervalhitte vrygestel. Hiermee kan termo-elektriese kragopwekkers elektriese energie lewer. Onder meer Voyager 1, Voyager 2 en Cassini-Huygens gebruik hierdie energiebron.


Hassium is ’n superswaar, kunsmatige element met die atoomgetal 108 en simbool Hs. Dit kom nie in die natuur voor nie, kan net in ’n laboratorium vervaardig word en is radioaktief. Die stabielste bekende isotoop, hassium-269, het ’n halfleeftyd van ongeveer 9,7 sekondes, hoewel ’n onbevestigde toestand, hassium-277, ’n langer halfleeftyd van sowat 130 sekondes kan hê. Meer as 100 hassiumatome is reeds geskep. Dit is genoem na Hassia, die Latynse naam vir die staat Hesse in Duitsland, waar dit ontdek is. Op die periodieke tabel lê dit in die d-blok, in groep 8 en periode 7. Dit is dus die sesde lid van die 6d-reeks oorgangsmetale. Chemiese eksperimente het bevestig dit tree op soos die swaarder homoloog van osmium net bo dit. Sy eienskappe stem baie ooreen met dié van ander elemente in groep 8. In groot hoeveelhede word verwag hassium sal ’n silwerige metaal wees wat geredelik met suurstof in die lug reageer en ’n vlugtige tetroksied vorm. Hoffman, Darleane C.; Lee, Diana M.; Pershina, Valeria (2006).


Die 2017 Superrugbyseisoen het op 23 Februarie 2017 afgeskop, met die eindstryd wat op 5 Augustus gespeel sal word, en voorseisoenwedstryde wat van middel Januarie gespeel is. Dit is die tweede seisoen van die vergrote 18-span-toernooi en die 22ste van die rugbykompetisie tussen provinsiale spanne van die suidelike halfrond plus een span uit Japan. Vir 2018 keer die formaat egter terug na 15 deelnemende spanne. Suid-Afrika moes twee spanne van die 2017 seisoen (Cheetahs en Kings) weglaat en Australië een (Force) om in te pas by die nuwe formaat van die kompetisie. Die agtien spanne is geografies gegroepeer. Daar is twee streeksgroepe wat elk uit twee konferensies bestaan: die Australasiese Groep met vyf spanne elk in die Australiese en Nieu-Seelandse Konferensies en die Suid-Afrikaanse Groep met ses Suid-Afrikaanse spanne en een elk van Argentinië en Japan. Die Suid-Afrikaanse Groep is in twee konferensies van vier spanne elk opgedeel, genaamd Afrika 1 en Afrika 2 In die groepfase was daar sewentien rondes, waar elke span vyftien wedstryde gespeel het met twee loslootjies vir ’n totaal van 135 wedstryde.


Die Eswatini-spoorweë, voorheen bekend as Swazi Rail, is die nasionale spoorwegkorporasie van Eswatini. Soos in die res van Suider-Afrika, is die 301 km-lange spoorstelsel van Eswatini volgens die smal Kaapspoor van 1 067 mm gebou. Die Eswatini-spoorweë bied slegs vervoerdienste van goedere aan, geen passasiers nie. Die spoorweë word gebruik om die landingeslote land met die see te verbind. Die ooswesskakel, genoem die Goba-lyn, lei van Matsapha (naby Manzini) deur Sidvokodvo, Phuzumoya en Mpaka na Goba in Mosambiek. Van Goba bied 'n lyn van die Mosambiekse Hawens en Spoorweë verbindings na die hawens van Matola en Maputo. Die Eswatini-spoorweë besit ook twee verbindings na Suid-Afrika: 'n noordelike skakel vanaf Mpaka te Komatipoort in Mpumalanga op die Pretoria–Maputo spoorlyn, en 'n suidelike skakel van Phuzumoya te Golela in KwaZulu-Natal, waar die Transnet-netwerk dit verbind met die hawens van Richardsbaai en Durban. In Januarie 2012 is die Swazilink-projek aangekondig, wat Sidvokodvo met Lothair in Mpumalanga, Suid-Afrika, sou verbind. Dit sou die steenkoolvragverkeer herlei na die Richardsbaailyn, en daardeur druk op die huidige Mpumalangalyne verlig.


Aurora was 'n rederykerskamer wat van 1866 tot 1887 in Kaapstad bestaan het. Om die destydse regering se verengelsing van die Kaapse bevolking teen te werk het 'n groep Nederlandssprekende inwoners oorgegaan tot die vorming van 'n rederykerskamer. Die doel was om die Nederlandse taal- en letterkunde te bevorder deur opleiding te verskaf in die skryf, opvoer en voordra van gedigte, toneelstukke en toesprake. Vyf Nederlandse immigrante het die kamer op 4 Oktober 1866 gestig en dit het 'n ledetal van tot 500 gehad. Melt Brink het vir 20 jaar as sekretaris, skrywer, regisseur en akteur 'n leidende rol in die beweging gespeel. Alhoewel gewoonlik stukke opgevoer is wat uit Nederland afkomstig was, is daar tog dikwels stukke aangebied wat deur die lede self geskryf is. In die tyd van sy bestaan het Aurora 'n 900 oefeningsbyeenkomste gehad en 103 aanbiedings aan die algemene publiek gebied, meesal in die Templer’s Hall in Pleinstraat. Na die ontdekking van diamante en goud het 'n beduidende aantal rederykers na die noorde van die land vertrek. In Kimberley het selfs 'n tyd 'n Diggers’ Aurora bestaan.


Die PPS 35 tonner lokomotief van 1887 is 'n negentiende-eeu lokomotief. Twee van hierdie lokomotiewe is oorspronklik deur die DelagoaBaai spoorlyn vanaf Nasmyth, Wilson & Co bestel en kry die nommers 3 en 4. In 1897 is No 3 aan die Pretoria-Pietersburg spoorlyn Maatskappy verkoop waar hy die bynaam "Portugees" gekry het. Die "Portugees" is gebruik as'n werkslokomotief tydens die bou van die Pretoria-Pietersburg spoorlyn en daarna as 'n hooflynlokomotief. In Junie 1898 het hy die eerste openbare trein tussen Pretoria en Warmbad getrek. In Oktober 1899 breek die Tweede Vryheidsoorlog uit en die PPS is deur die ZAR regering onteien en aan NZASM oorhandig. Volgens die gewoonte in NZASM is die lokomotief as die "35 tonner" bekend. Tussen Mei 1900 en Maart 1901 val die Pretoria-Pietersburg spoorlyn onder die beheer van die Britse magte en is deur die Imperial Military Railways bestuur. Na die oorlog kom al die spoorlyne in die Transvaalkolonie (voorheen die ZAR) onder die beheer van die Sentraal-Suid-Afrikaanse Spoorweë (CSAR). In 1908 verkoop die CSAR die Portugees aan die Olifantsfontein Brick & Tile Company vir £750.


Die Benetton Groep is ’n Italiaanse mode-etiket wat in 1966 deur Luciano Benetton in Ponzano Veneto in die Noord-Italiaanse provinsie Treviso gestig is. Benetton vervaardig kleurvolle vryetydskleding, bybehore en sporttoebehore vir vroue, mans en kinders wat as massaprodukte teen bekostigbare pryse in die mode-etiket se eie winkels dwarsoor die wêreld en via ander kleinhandelkanale verkoop word. Benetton het groot sukses behaal met ongewone en opspraakwekkende advertensieveldtogte wat tussen 1982 en 2000 deur die Milaanse fotograaf en artistieke direkteur Oliviero Toscani ontwerp is en waarin nie tekstiele sentraal staan nie, maar politieke en sosiale brandpunte in skokkende foto's getematiseer word, met die teks "United Colors of Benetton" daaronder. Vir 'n goeie saak het ook Luciano Benetton nie geskroom om self betrokke te raak by ongewone aksies in winkels nie. So het hy kondome aan klante geskenk of hom naak getoon om met die slagspreuk "Gee my my klere terug!" klere vir behoeftiges in te samel. 'n Tweede handelsmerk van die groep is Sisley wat oorspronklik in 1968 in Parys as vervaardiger van katoenmode gevestig is. In 1974 is dit deur die Benetton Groep oorgeneem.


Pylgras (Heteropogon contortus (L.) Roem. & Schult.) is 'n grasspesie. Dit is inheems aan Suid-Afrika en kom voor in alle provinsies. Op die SANBI-rooilys is dit as 'veilig' (LC) gelys. Dit is 'n meerjarige plant met regop halms wat 30 – 100 cm lank en 1,5 – 3 mm in deursnee word. Die halmknope is swart van kleur. Die blaarskedes is gekield. Die blare kan 3 – 30 cm lank wees en 2 -8 mm breed. Die bloeiwyse is uit trosse saamgestel. Daar is steriele en vrugbare stekeltjies. Dit is baie vir beweiding geskik. Sade Blomhofie Stekeltjies Pol "Plant list" (in Engels). Geargiveer vanaf die oorspronklike op 3 Oktober 2018. "SANBI-rooilys" (in Engels). Geargiveer vanaf die oorspronklike op 20 September 2015. "Kyffhäuser" (in Engels). Geargiveer vanaf die oorspronklike op 31 Desember 2016. P C V du Toit Objektiewe weidingsindekswaardes van Nama-Karoo plantegroei: grasse en bossies van die Karoo.


’n Papilloom of papilloma is ’n goedaardige gewas wat uitwaarts groei in ’n tepel- of vingervorm. In hierdie sin verwys "papil" na die vorm van die groeisel en nie ’n gewas op ’n bestaande papil (soos die tepel) nie. Wanneer die term buite verband gebruik word, verwys dit dikwels na infeksies wat deur die menslike papilloomvirus (MPV) veroorsaak word, soos vratte. MPV-infeksies is ’n groot oorsaak van servikale kanker, hoewel die meeste MPV-infeksies nie kanker veroorsaak nie. Daar is egter ’n paar ander toestande benewens MPV wat papillome veroorsaak, sowel as ’n paar onbekende oorsake. ’n Goedaardige papilloom is ’n groeisel uit die boonste laag van die vel of slymvlies wat van ’n paar weke tot 10 jaar kan bly. Dit kan wit of ’n normale kleur wees, met ’n deursnee van tussen 1 en 5 cm. Die groeisels is blomkoolvormig en kan "steeltjies" hê of nie. Die mees algemene plekke waar hulle voorkom, is aan die verhemelte/kleintongetjie, gevolg deur die tong en lippe. Hulle word ook op ander dele van die liggaam aangetref.


Netwerktyd-protokol (Engels: Network Time Protocol; afgekort NTP) is 'n protokol waarmee rekenaars onderling met mekaar in verbinding tree om hul interne horlosies te sinkroniseer. NTP is een van die oudste Internetprotokolle en luister op UDP-poort 123. NTP is gebaseer op die aanname dat die netwerkvertraging voorspelbaar is. Die rekenaarnetwerk word hiërargies ingedeel, waar rekenaars met die noukeurigste tydbron as "stratum 1" aangedui word. Die rekenaars wat hul tyd van so 'n bediener bekom is per definisie op "stratum 2" of laer. 'n NTP-kliënt kan verskeie NTP-bedieners (bronne) gebruik, waar die NTP-kliënt self besluit welke bron die beste werk. Aan die hand van sekere kriteria kies 'n NTP-kliënt 'n bron en sinkroniseer sy tyd daarmee. Klein verskille in tyd word deur die kliënt opgemaak deur die rekenaar se klok vinniger of stadiger te laat loop. As gevolg hiervan kan die tyd sonder enige spronge reggestel word. Die kliënt bly egter met al sy NTP-beidieners in verbinding, en kies 'n ander bron vir sinchronisasie as dit 'n meer stabiele tyd bied.


Ventforet Kofu (ヴァンフォーレ甲府, Ventforet Kofu?) is 'n Japannese sokkerklub in die stad Yamanashi-prefektuur, Japan. 1965–1994 Kofu SC 1995– Ventforet Kofu Naotake Hanyu Takafumi Ogura Kentaro Hayashi Teruyoshi Ito Daisuke Ichikawa Koki Mizuno Mike Havenaar Billy Celeski Irfan Bachdim José Ortigoza Hierdie artikel is ’n saadjie. Voel vry om Wikipedia te help deur dit uit te brei.


Thespakusatsu Gunma (ザスパクサツ群馬, Thespakusatsu Gunma?) is 'n Japannese sokkerklub in die stad Gunma-prefektuur, Japan. 1995–2001 Liaison Kusatsu 2002–2012 Thespa Kusatsu 2013– Thespakusatsu Gunma Nobuyuki Kojima Nozomi Hiroyama Kazuyuki Toda Yuichiro Nagai Hierdie artikel is ’n saadjie. Voel vry om Wikipedia te help deur dit uit te brei.


Kataller Toyama (カターレ富山, Kataller Toyama?) is 'n Japannese sokkerklub in die stad Toyama-prefektuur, Japan. Teruaki Kurobe Hierdie artikel is ’n saadjie. Voel vry om Wikipedia te help deur dit uit te brei.


Hierdie is 'n kort opname van die posseëls en posgeskiedenis van Natal. Die eerste posseëls van Natal is op 26 Mei 1857 uitgereik. Hulle was ongekleurde ontwerpe gebosseleer in eenvoudige reliëf op gekleurde weefstofpapier en was ongeperforeer. Die volgende uitgifte na hierdie in Natal was in 1859, met die Chalonportret van Koningin Victoria. Tussen 1869 en 1895, is posseëls van 1859-67 en fiskale seëls oorgedruk met "POSGELD" in verskillende style. Seëls van Koning Edward VII is tussen 1902 en 1909 uitgereik. Ses amptelike seëls van Koning Edward is ook uitgereik. Natal. Wikimedia Commons het meer media in die kategorie Posseëls en posgeskiedenis van Natal. Die gebosseleerde posseëls van Natal 1857-1869. Hierdie artikel is ’n saadjie. Voel vry om Wikipedia te help deur dit uit te brei.


'n Pitotbuis is 'n druk instrument wat gebruik word om die snelheid van 'n vloeier te meet. Dit word vandag veral gebruik om die spoed van 'n vliegtuig te bepaal. 'n Annubar, wat vloei in 'n pyp meet, gebruik dieselfde beginsel. Die formule wat gebruik word om die snelheid te bereken, is die volgende: v = 2 ( P 2 − P 1 ) ρ {\displaystyle v={\sqrt {\frac {2(P_{2}-P_{1})}{\rho }}}} 'n Pitotbuis word gebruik om die vloeitempo van water by 20 °C te meet in die middel van die pyp met 'n diameter van 102.3 mm. Die manometer lesing is 78 mm koolstoftetrachloried (CCl4) by 20 °C. Die pitotbuis koeffisient is 0.98. Bereken die snelheid in die middel van die pyp, die gemiddelde snelheid en die vloeitempo in die pyp. Antwoord Om die antwoord te kry, word daar eers na die sisteem vanuit 'n dinamiese hoek gekyk: Dinamiese probleem: Die meganiese energiebalans (MEB) tussen punt 1 en punt 2 is soos volg: Δ P ρ + Δ v 2 2 α + g .


Elleke Boehmer (1961-) is ’n Suid-Afrikaansgebore akademikus en skryfster. Sy is 'n professor in Engelse wêreldliteratuur aan die Universiteit van Oxford in Engeland. Haar romans en kortverhaalbundels sluit in Screens Against The Sky, An Immaculate Figure, Bloodlines en Sharmilla, and Other Portraits. Onder haar akademiese werk tel in Colonial and Postcolonial Literature: Migrant Metaphors, Empire Writing: An Anthology of Colonial Literature 1870–1918, Nelson Mandela: Post-colonial Thinker en J.M. Coetzee in Context and Theory. Elleke Boehmer is in 1961 van Nederlandse ouers in Durban gebore. Sy studeer vir 'n graad in Engels en Moderne Tale in die Oos-Kaap, gevolg deur 'n onvolledige jaar in geneeskunde. In die tyd is sy sterk deur Steve Biko en die Swart Bewussynsbeweging beïnvloed. Sy werk vir 'n jaar en 'n half as 'n Engelse onderwyser in Mamelodi, waarna sy 'n Rhodes-beurs wen om aan die Universiteit van Oxford te studeer. In Engeland verwerf sy 'n MPhil-graad in Engelse letterkunde gevolg deur 'n doktorale tesis, beide aan die St John's College.


Jan Baptista van Helmont (Vilvoorde 12 Januarie 1580 – 30 Desember 1644) was 'n Vlaamse chemikus, fisioloog en medikus. In 1599 verkry hy 'n graad in geneeskunde van die katolieke universiteit van Leuven, in sy tyd in die Spaanse Nederlande. Hy is veral bekend vir sy navorsing op die gebied van die groei van plante en as die skepper van die woord en begrip gas, afgelei van die Griekse woord chaos. Hy besef dat daar verskeie stowwe bestaan wat gasse is en identifiseer die gas koolstofdioksied. "soft schools" (in Engels). Geargiveer vanaf die oorspronklike op 7 September 2018. Besoek op 11 Februarie 2017. Wikimedia Commons het meer media in die kategorie Jan van Helmont.


'n Horlosie is 'n instrument waarvan tyd afgelees kan word. Ander tydmeetkundige instrumente soos die waterhorlosie en die sonwyser word ook onder horlosies gereken. Horlosies is al in gebruik sedert lank voor die geboorte van Christus. Die belangrikste kenmerk van latere horlosies was die slinger en die skommelwieletjie (onrus), wat heen en weer beweeg. Die oudste meganiese horlosies wat bewaar gebly het, dateer uit die einde van die 14de eeu. Die slingerhorlosie het gedurende die eerste helfte van die 16de eeu sy verskyning gemaak en sedertdien het die horlosienywerheid vinnig ontwikkel. Die ontwikkeling van die draagbare horlosie word gekenmerk deur presisie en miniaturisering. Die eerste draagbare horlosies was tafelhorlosies en sakhorlosies. Na 1800 het die sakhorlosie al hoe meer kompak geword, en met die koms van die polshorlosie (ongeveer 1900) het dit byna heeltemal verdwyn. Gedurende die 20ste eeu is daar naas meganiese frekwensiereëlaars ook elektriese (kwartshorlosies) en atomiese (sesiumatoomhorlosies) frekwensiereëlaars ontwikkel wat baie noukeuriger as alle vorige tydmeetkundige instrumente is. Gedurende die sewentigerjare is die kwartshorlosie ontwikkel, waarvan die modernste ontwerpe nie meer wysers het nie, maar ŉ digitale of syfervertoon.


'n Aseotroop is 'n saamstelling van 'n vloeistofmengsel wat indien dit kook in ewewig met 'n damp van dieselfde saamstelling is. Wanneer ideale oplossings -wat 'n entalpie van menging besit wat nul is- kook, het die damp 'n saamstelling wat ryker is aan die meer vlugtige komponent as die vloeistof wat kook. Nie-ideale oplossing kan 'n aseotroop vertoon. Indien die mengingsentalpie negatief is sal die kooktemperature van die mengsels die neiging besit om hoër as normaal te wees en sal daar moontlik 'n positiewe aseotroop wees. Indien die wisselwerking tussen die komponente minder gunstig is, kook die mengsel laer en kan dit 'n negatiewe aseotroop oplewer. Die teenwoordigheid van 'n aseotroop het gevolge vir 'n distillasie. In die ideale geval kan deur herhaalde distillasie die saamstelling van die produk die waarde van die suiwer komponent benader. In aseotropiese sisteme kan die proses nie verder as die aseotrope saamstelling raak nie. Die sisteem water-etanol is 'n bekende voorbeeld hiervan. Distillasie van water-etanol mengsels lewer nooit 'n produk wat 'n hoër alkoholgehalte as 96% het nie.


'n Hidroksied is 'n diatomiese anioon met chemiese formule OH−. Dit bestaan uit 'n suurstof- en waterstofatoom wat deur 'n enkele kovalente binding aanmekaar gehou word, en dra 'n negatiewe elektriese lading. Die hidroksied-ioon kom natuurlik teen lae konsentrasies in water voor. Dit funksioneer as 'n basis, 'n ligand, 'n nukleofiel en 'n katalisator. Die hidroksied-ioon vorm soute waarvan sommige in waterige oplossing dissosieer (meestal die hidroksiede van die alkalimetale soos natriumhidroksied (NaOH) of kaliumhidroksied (KOH)) en sodoende opgeloste hidroksiedione bevry. 'n Hidroksied wat aan 'n sterk elektropositiewe middelpunt geheg is, kan self ioniseer, wat 'n waterstofkatioon (H+) bevry, wat die ouerverbinding 'n suur maak. Die ooreenstemmende elektries neutrale verbinding HO• is die hidroksielradikaal. Die ooreenstemmende kovalent gebonde groep –OH van atome is die hidroksiegroep. Die hidroksied-ioon en hidroksiegroep is nukleofiele en kan as katalisators in organiese chemie dien. Baie anorganiese stowwe wat die woord hidroksied in hul name dra, is nie ioniese verbindings van die hidroksiedioon nie, maar kovalente verbindings wat hidroksiegroepe bevat.


Die Broadbent-ruïne by Witpoort in die provinsie Noordwes is 'n oorblyfsel van die eerste sendingstasie wat noord van die Vaalrivier gestig is. Die bouval lê tussen rante op die plaas Leeuwfontein, aan die oostelike voet van die Makwassie-heuwels en aangrensend aan die dorpie Witpoort. Hierdie vroeë sendingpos was dus effens noord van die Vaalrivier en tussen die huidige dorpe Wolmaransstad, Leeudoringstad en Makwassie. Die Wesleyaanse Metodiste-pioniersendeling Samuel Broadbent (1794–1867) bygestaan deur die Wesleyaanse sendeling Thomas Laidman Hodgson (1787–1840) het in Februarie 1822 hierdie sendingstasie begin. In 1826 is dit weer ontruim toe die Barolong tydens die Mfecane deur bendes onder leiding van die strydlustige leidster van die Tlôkwa, Mmanthatisi (± 1780–1826), verdryf is. Broadbent en Hodgson was die eerste sendelinge noord van die Vaalrivier en het die eerste sendingstasie gestig in die gebied later bekend as die Transvaal. Hulle het ook die eerste gebou deur blankes ontwerp hier opgerig. Boonop is op 1 Julie 1823 hier die eerste blanke kind noord van die Vaal gebore – die Broadbent-egpaar se seun Lewis (wat later self 'n baie beroemde sendeling sou word).


Die Saab 18 is 'n tweemotorige bomwerper wat deur die Sweedse Lugmag gebruik is tydens en na die Tweede Wêreldoorlog. Die vliegtuig het sy nooiensvlug onderneem op 19 Junie 1942. Bombers 1939–1945 Kenneth Munson, Bounty Books 2012 ISBN 978-0-7537-2172-8


'n Plaag is 'n plant, dier of ander organisme wat nadelig is vir mense of menslike bedrywighede (soos landbou of diereproduksie). Alternatiewe betekenisse sluit in: organismes wat 'n oorlas veroorsaak en epidemiese siektes veroorsaak wat verband hou met 'n hoë mortaliteit (spesifiek: die plaag of pes). In sy breedste sin, is 'n plaag 'n mededinger van die mensdom. 'n Plaag is enige lewende organisme, 'n dier, plant of fungus, wat indringend of lastig is vir plante of diere, mense of menslike bedrywe, vee, of menslike strukture. Dit is 'n redelike los konsep, omrede 'n organisme 'n plaag kan wees in een omgewing, maar voordelig, mak of aanvaarbaar in 'n ander. Merriam-Webster dictionary, besoek 22 Augustus 2012. "Pest vermin" (in Engels). Britannica. Geargiveer vanaf die oorspronklike op 26 April 2015. Besoek op 24 Augustus 2016. Hierdie artikel is ’n saadjie. Voel vry om Wikipedia te help deur dit uit te brei.


Die BMW R1150GS en R1150GS Adventure is motorfietse wat vervaardig is deur BMW Motorrad van 1999 tot 2004. Daar was egter ook 'n beperkte lopie van 2006-modeljaar R1150GSA modelle. Die R1150GS modelle is deel van die BMW GS familie van dubbelsport of avontuurmotorfietse sedert 1981. Die fietse het 'n 1130 cc horisontaal-oorstaande plattweesilinderenjin en asaandrywing. "BMW R1150GS (1999–2005) Review" (in Engels). Motorcycle News. Geargiveer vanaf die oorspronklike op 2 September 2014. Besoek op 5 Januarie 2008.


Hierdie is 'n opname van die posseëls en posgeskiedenis van Lesotho, voorheen bekend as Basoetoeland. Die eerste seëls van Basoetoeland was die vastereeks uitgereik in 1933. Dit was 'n stel van tien seëls, almal met die dieselfde ontwerp: 'n uitbeelding van Koning George V en die Nylkrokodil teen 'n bergagtergrond. Lesotho het deelgeneem aan die Britse Statebond 1935 Silwer Jubilee-omnibusuitgifte en die 1937 Kroning-omnibusuitgifte. In 1938 is 'n nuwe vastereeks uitgereik, identies aan die eerste reeks van Koning George V, maar met die portret van George VI. Hierdie reeks het uit elf seëls bestaan. In 1945 is die Victory-seëls van Suid-Afrika oordruk met Basutoland. Die eerste seëls van die onafhanklike Lesotho is uitgereik op 4 oktober 1966. Op 1 November daardie jaar, is die 1961–1963 stel van Basoetoeland oordruk met "LESOTHO". In 1979 is die geldeenheid verander van die Suid-Afrikaanse rand na lisente (s) en die maloti (m). In 1980–1981 is die destydse 1976–1978 vastereeks oordruk met die nuwe geldeenheid, en dit het 'n wye verskeidenheid foute opgelewer (soos toeslag verdubbeling, albino bybetalings, omgekeerde bybetalings, ens.) en seëls met tweede en derde verskillende bybetalings.


Bogenfels is 'n merkwaardige rotsboog aan die kus van Namibië. Die oorsprong van die naam kom vanaf die Duitse woord vir 'rotsboog'. Hierdie unieke natuurmonument lê op 27° 28'S, ongeveer 95 km suid van Lüderitz en 32 km suid van Pomona. Dit is een van die vele plekke in die Sperrgebiet waar diamante voorkom. Die hoogste punt van die boog is 55 m bo seevlak, dit staan met een voet in die Atlantiese Oseaan en die ander in die sand van die Namibwoestyn en is opgebou uit harde dolomiet en sagte skalie. Die boog is moeilik bereikbaar. Dit is afgeleë, lê in barre woestyngebied en boonop in 'n gebied waar diamante ontgin word en toegang dus streng beheer word. Vanuit Lüderitz vind daar soms begeleide uitstappies na die gebied plaas. Na die ontdekking van diamante het daar 'n nedersetting ontwikkel. Na 1950 is dit ontruim en het dit tot spookdorp verval. Op 'n sekere stadium was dit die eindpunt van 'n smalspoorlyn vanaf Kolmanskop. In 1931 en 1996 het Suidwes-Afrika en Namibië posseëls uitgegee met 'n illustrasie van Bogenfels.


'n Plat-12 is 'n 12-silinderbinnebrandenjin in 'n plat opset. Skaarser, wyer, en veel laer as 'n V12, word 'n plat-12 uitsluitlik gebruik in middelnjinsportmotors en selde vir produksiemotors. Die enjin het 'n natuurlik-laer swaartepunt as 'n V12, maar moet ietwat hoër in die enjinruim gemonteer word om vryhoogte aan die uitlaatstelsel te voorsien (ses buise aan elke kant). Plat-12-enjins is oor die algemeen nie ware horisontale teenoorstaande (bokser-) enjins nie, maar eerder 180° V-enjins. 'n Ware bokser het een krukpen per suier, terwyl in die 180° V-enjin, twee opponerende suiers dieselfde krukpen deel. Die plat ontwerp is gebruik in Formule Een- en Uithouwedrenne. Toe die vlerkmotors, wat lugvloei venturis benodig het, egter in die laat 1970's ontstaan het, het die wye, plat uitleg die lugvloei belemmer en was hulle uitgedien. In 1964-65, aan die einde van die 1,5 liter-F1-era, het Ferrari sy plat-12 op die Ferrari 1512 F1 ingevoer, maar 'n meer klassieke V12 is gekies vir die nuwe 3 liter F1.


Die Porsche 928 is 'n luukse GT-motor vervaardig deur Porsche AG van Duitsland vanaf 1978 tot 1995. Oorspronklik bedoel om die maatskappy se goedbekende en beroemde 911 te vervang, kombineer die 928 die krag, houding en hantering van 'n sportmotor, maar met die verfyning, gerief en toerusting van 'n luukse sedan. Sommige Porsche-grootkoppe het gedink dit sou 'n voertuig met 'n groter aantrekkingskrag wees as die kompakte, prettige en soms moeilike 911. Sedert sy ontstaan in 1949 het Porsche slegs sewe voorenjinmodelle vervaardig, vier was koepees, insluitend die 928. Die motor dra die onderskeiding dat dit die maatskappy se enigste koepee is wat aangedryf word deur 'n voorgemonteerde V8-enjin, en die maatskappy se eerste produksie V8-model.


Die Supercars-kampioenskap (ook bekend as die Virgin Australië Supermotorampioenskap vir borgskapdoeleindes en dikwels verkort tot net Super of sy ou naam V8 Super) is 'n toermotorrenkategorie wat gebaseer is in Australië en gehou word as 'n internasionale reeks onder die Fédération Internationale de l'Automobile (FIA)-regulasies. Supercar-renne vind in al die Australiese state en die Noordelike Gebied plaas, met die Australiese Hoofstadgebied wat voorheen die Canberra 400 gehouisves het. 'n Internasionale ronde word gehou in Nieu-Seeland, terwyl dit al voorheen gehou is in China, Bahrein, die Verenigde Arabiese Emirate en die Verenigde State van Amerika. 'n Nie-kampioenskapsbyeenkoms is ook gehou ter  ondersteuning van die Australiese Grand Prix. Renformate wissel vir byeenkomste met snelrenne tussen 100 en 200 kilometer in lengte, straatrenne tussen 125 en 250 km in lengte, en twee-bestuurder-uithourenne gehou by Sandown, Bathurst en die Gold Coast. Die reeks word uitgesaai in 137 lande en het 'n gemiddelde bywoning van meer as 100,000, met meer as 250,000 toeskouers by groot geleenthede soos die Clipsal 500. "V8 Supercars announces 2013 championship calendar".


Skuurvastheid of skuurweerstand is 'n materiaaleienskap wat kenmerk watter weerstand 'n materiaal teen vryf, skuur or skraap bied. Dit is 'n belangrike eienskap vir papier en papierbord en word in 'n laboratorium gemeet deur papier 'n bepaalde tyd aan draaiende skuurwiele bloot te stel. Dit kan droog of nat gedoen word. Skuurvastheid is ook 'n belangrike faktor wat die lewensduur van tekstielprodukte bepaal. Watter skuurvastheid 'n stof besit word deur die vesel, die draadstruktuur asook die tipe materiaal bepaal. Die skuurvastheid van beton hang veral van sy krag af. 'n Toename in weerstand kan hoofsaaklik deur 'n toename van die sementgehalte en vermindering van die voggehalte bereik word.Die hardheid van die growwe aggregaat is minder belangrik omdat dit net 'n rol speel indien die matriks weggeslyt is. Daar bestaan versnelde slytasietoetse vir beton, wat vermag 'n betroubare bepaling van die oppervlak se slytasie teen tyd te verkry. 'n Mikrometer word gebruik om met tussenposes van 5, 10, 15 en 30 minute die omvang van die slytasie te meet. Om die skuurvastheid te verbeter word dikwels 'n coating van byvoorbeeld PTFE gebruik.


Edith Clarke (10 Februarie 1883 – 29 Oktober 1959) was die eerste vroulike elektriese ingenieur en die eerste vroulike professor van elektriese ingenieurswese aan die Universiteit van Texas in Austin. Sy het gespesialiseer in elektriese kragstelsel analise en het Circuit Analysis of A-C Power Systems geskryf. Edith Clarke is gebore 10 Februarie 1883, in Howard County, Maryland vir Johannes Ridgely Clarke en Susan Dorsey Owings as een van nege kinders. Nadat sy wees gelaat is op die ouderdom van 12, was sy grootgemaak deur haar ouer suster. Sy het haar erfdeel gebruik om wiskunde en sterrekunde by Vassar Kollege te sudeer, waar sy in 1908 gradueer het. Na die kollege, het Clarke wiskunde en fisika aangebied by 'n private skool in San Francisco en by Marshall Kollege. Sy het 'n tyd spandeer aan die bestudering van siviele ingenieurswese aan die Universiteit van Wisconsin–Madison, maar het dit gelos om 'n "rekenaar" by AT&T te word in 1912. Sy het bereken vir George Campbell, wat wiskundige metodes toegpas het op die probleme van lang-afstand elektriese transmissie. Terwyl sy by AT&T was het sy elektriese ingenieurswese aan die Columbia Universiteit in die nag studeer.


Die Porsche Cayman is 'n sportmotor wat deur Porsche AG vervaardig word. Die Cayman is deur Porsche geposisioneer om die gaping tussen die Porsche Boxster en Porsche 911 te vul. Die Cayman is in werklikheid 'n koepeemodel van die Porsche Boxster. Kenmerkend aan die Porsche Cayman is die middelenjinuitleg, in teenstelling met die Porsche 911 waar die enjin agter die agteras geplaas is. Die Porsche Cayman het agterwielaandrywing. Porsche het die Cayman S aanvanklik in 2005 bekendgestel. Dit was tegnies gebaseer op die tweedegeslag Boxster S. Die Cayman S het 'n 3,4-liter 6-silinder boxerenjin met 295 pk se krag en 'n maksimum wringkrag van 340 Nm. Sy versnelling van 0-100 km/h duur 5,4 sekondes en die topsnelheid behaal is 275 km/h. Die Cayman S weeg 1340 kg. Na die vrystelling van die Cayman S volg die "basis" Cayman in 2006. Dié is voorsien van 'n 2,7-liter 6 silinder bokserenjin wat 245 pk lewer met 'n maksimum wringkrag van 273 Nm. Sy versnelling van 0-100 km/h neem 6,1 sekondes en die topsnelheid is 258 km/h. Die Cayman weeg 1300 kg. Die Cayman ondergaan vroeg in 2009 'n opknapping.


Luvisi is 'n nedersetting in noordelike KwaZulu-Natal, Suid-Afrika. "Hoofplek Luvisi". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die CANT Z.506 was 'n driemotorige vlottervliegtuig en bomwerper wat deur die Italiaanse lugmag gebruik is tydens die Tweede Wêreldoorlog. Die vliegtuig het in 1936 sy nooiensvlug voltooi. Dit was ook gebruik om torpedos te dra. Bombers 1939–1945 Kenneth Munson, Bounty Books 2012 ISBN 978-0-7537-2172-8 Wikimedia Commons het meer media in die kategorie CANT Z.506.


Lynne Brown (gebore 26 September 1961) is die voormalige Minister van Openbare Ondernemings en voormalige Premier van die Wes-Kaapprovinsie in Suid-Afrika. Sy is in Kaapstad gebore en in Mitchells Plein getoë. Na die bedanking van Ebrahim Rasool in Julie 2008 is sy as die Premier van die Wes-Kaap aangestel. Sy was voorheen die Minister van Ekonomiese Ontwikkeling en Toerisme. Sy is 'n lid van die African National Congress en tydens 2007 en 2012 was sy 'n verkose lid van die ANC Nasionale Uitvoerende Komitee (NUK). Sy was die vierde kleurlingpremier van die Wes-Kaap en die tweede van die African National Congress. Sy is ook die eerste openlik homoseksuele persoon wat in 'n kabinetsposisie in enige Afrikaregering aangestel is. Brown is weggelaat uit die kabinet van President Cyril Ramaphosa, en het op 1 Maart 2018 bedank as 'n ANC-parlementslid. "Premier of the Western Cape: Bio". Cape Gateway (in Engels). Provincial Government of the Western Cape. Geargiveer vanaf die oorspronklike op 7 September 2013. Besoek op 12 Desember 2008. "South Africa appoints first lesbian to cabinet", by David Smith, The Guardian, 26 Mei 2014.


Die Pierneefmuseum in Pretoria is 'n gerestoureerde negentiende eeuse huis wat kunswerke en persoonlike items van die kunstenaar Pierneef tentoonstel. Dit is geleë in Madibastraat (voorheen Vermeulenstraat) noord van Kerkplein in Pretoria. Hierdie artikel is ’n saadjie. Voel vry om Wikipedia te help deur dit uit te brei. "About The Pierneef House Museum" (in Engels). SafariNow. Geargiveer vanaf die oorspronklike op 4 Desember 2015. Besoek op 4 Maart 2017.


Lionel Cronjé (gebore in Bloemfontein, 25 Mei 1989) is ’n Suid-Afrikaanse rugbyspeler wat tans vir die Southern Kings in die Superrugbyreeks speel. Hy is 'n veelsydige agterspeler, en kan op losskakel of heelagter diens doen. Lionel Cronjé by SARugby.co.za Lionel Cronjé by itsrugby.co.uk


Die Kawanishi H8K was 'n viermotorige vliegboot wat as 'n bomwerper deur die Japannese Vloot Lugmag gebruik is tydens die Tweede Wêreldoorlog. Die prototipe het sy nooiensvlug voltooi in 1941. Bombers 1939–1945 Kenneth Munson, Bounty Books 2012 ISBN 978-0-7537-2172-8


Miserere (volledige titel: Miserere mei, Deus, Latyn vir "Ontferm U oor my, o God") is 'n toonsetting van Psalm 51 deur die Italiaanse komponis Gregorio Allegri. Die werk is omstreeks die 1630's gekomponeer tydens die bewind van pous Urbanus VIII vir gebruik in die Sixtynse kapel. Hierdie artikel is ’n saadjie. Voel vry om Wikipedia te help deur dit uit te brei.


In die tandheelkunde verwys tandsement na 'n besonderse soort beenagtige weefsel wat die tandwortel met die wortelvlies verbind. Hierdie artikel is ’n saadjie. Voel vry om Wikipedia te help deur dit uit te brei.